Bukedde Online - Okusiika capati nkusomesaamu bato bange\nOkusiika capati kuvaamu ssente ng'ate toteekamu kinene.Ndabirira maama, baganda bange n'okupangisa we nsula.\nYasin Agaba ng'asiika capati\nOkusiika capati gumu ku mirimu egikolebwa abavubuka okwetooloola eggwanga, era abamu bagwenyumirizaamu olw’engeri gye gubaweerezaamu.\nAgaba Yasin ow’omu Zooni ya Kkulumba mu Kawempe, yatandika okusiika capati mu November wa 2017 oluvannyuma lw’okunoonya emirimu ne gimubula.\nYannyonnyodde nti, okusiika capati tekyetaagisa ssente nnyingi ez’entandikwa kuba ky’obaawo nakyo kye kitandika.\n“Natandika ne 22,300/- kwe napangisa ekifo we nkolera kya 10,000/-, paketi y’ eng’ano ya 4,700/-, paketi ya butto ya 3,000/-, paketi y’obuveera ya 2,000/-, amanda ga 1,500/-, omunnyo gwa 600/- n’ekitole kya sabbuuni kya 500/-.\nEnsawo bwe yatandika okugaziwa, nayongera ku bikozesebwa n’omuwendo gwa capati ne gweyongerako. Oluvannyuma natandika okukola capati ku makya n’akawungeezi nga kati nkozesa paketi z’eng’ano 7 ze ngula ku 32,900/- olunaku nga 4 nzikozesa ku makya ate 3 nzikozesa kawungeezi.\nButto nkozesa liita bbiri ezigula 6,000/-, obuveera ngula paketi bbiri za 4,000/-, Amanda ga 5,000/-, obutungulu bwa 2,000/-, ttule z’amagi bbiri nga za 21,400/-, ennyaanya za 1,000/-, emboga za 2,000/-, ebijanjaalo by’ekikomando kkiro 3 za 6,000/-, n’omukozi amuyambako gw’asasula 4,000/- buli lunaku ne 10,000/- gw’ekifo agusasula buli lunaku.\nOlunaku ezikunukkiriza mu 90,000/-, bw’atoolako z’akozesezza afissa afunako amagoba nga ga 25,000/- buli lunaku.\nOlumu toyingiza nga bw’oba osuubidde.\nAbantu abamu bajja ne batwala capati ku bbanja ne batasasula.\nEbbeeyi y’ebikozesebwa erinnya n’eyingirira ekibalo kye.\nAguze embuzi munaana z’alundira mu kyalo e Kibuye - Nakasongola.\nAfissaako ssente n’atereka mu kibiina .\nAweererako baganda be babiri kuba kitaabwe yafa.\nAlabirira nnyina ali mu kyalo.\nAsasulira ennyumba mwe basula.\nAyagala aweze 1,000,000/- agende ayige okukanika. Ku myezi etaano gye yaakakolera, atereseewo 400,000/-.\nZooni ya Kkulumba,


Engeri y`okugula Bitcoin ne Ding Connect\nDing Connect (Online wallets) obukodyo bw`ekitundu\nNgula ntya Bitcoin nga ne Ding Connect ?\nNnyinza ntya okugattako obuwabuzi bwange n`obukodyo ku Ding Connect ?\nQ.Ngula ntya Bitcoin nga ne Ding Connect ?\nTewali bivuganyo bisangiddwayo eby`okugula Bitcoin ne Ding Connect. Naye era okyasobola okugula Bitcoin n`engeri z`okusasula endala nnyingi. Nyiga bunyizi wano okulaba engeri ez`enjawulo z`oyinza okugulamu Bitcoin.


Bukedde Online - Bamulumirizza okutta bba gw'amaze naye emyaka 10\nBamulumirizza okutta bba gw'amaze naye emyaka 10\nKCCA eggadde essomero neewa ensonga\nPoliisi eyodde abantu 50 e Jinja ku misang...\nBamulumirizza okutta bba gw’amaze naye emyaka 10\nNamukabire ng’ali ne bba Wamwine.\nPAASITA Dawson Hafuswa Namukabire awadde bba Richard Wamwine gw’amaze naye emyaka 10, obutwa obumusse.\nKigambibwa nti Namukabire okuwa bba obutwa kiddiridde bba okugula ettaka n’agaana okuliwandiisa mu mannya g’omwana we (Namukabire) n’alissa mu mannya ga muggya we.\nAbavuzi ba bodaboda ababadde bakola ne Wamwine ku siteegi y’e Nakavule e Buseyi mu Munisipaali y’e Iganga ng’eri kumpi n’awaka w’omugenzi, olutegedde ku ttemu lino ne balumba Namukabire okumutta kyokka abantu abaabadde mu lumbe ne bamutaasa.\nBagamba nti abadde ababuulira nti omukazi amwewerera okumutta ng’okufa kwe babadde bakusuubira. Poliisi yayitiddwa mu bwangu n’etaasa Namukabire n’emutwala okumukuuma.\nBudhugo Ntale, omumyuka wa ssentebe wa bodaboda ku siteegi omugenzi kw’abadde akolera nga ssentebe w’ekibiina, yagambye nti Namukabire teyababuulidde kyabadde kituuse ku mugenzi era yagenze okubategeeza ng’ali mu mbeera mbi era n’afa nga baakamanya. Namukabire, eyasangiddwa ku poliisi yategeezezza nga bw’atawadde bba butwa nga bwe bagamba n’agamba nti omugenzi yafudde agamba nti omutima gumuluma. Yagambye nti ebimwogerwako bigenderera kwonoona linnya lye kuba tayinza kutta musajja gw’amaze naye emyaka 10 ng’amulinamu n’abaana.\nOmwogezi wa poliisi mu kitundu bya Busoga East, James Mubi yategeezezza nti Namukabire akuumirwa ku poliisi era n’ategeezza nti bajja kubeera naye okutuusa ng’embeera eteredde ku kyalo. Mubi yategeezezza nti poliisi ejja kugenda mu maaso n’okunoonyereza ekyasse omugenzi era n’alabula abatuuze okwewala okutwalira amateeka mu ngalo.\nOmulambo gwa Wamwine gukyali mu ggwanika ly’eddwaaliro ly’e Iganga nga bagwekebejja okuzuula ekyamusse n’oluvannyuma baguwe abooluganda baziike. Aba bodaboda baatabukidde kitaawe w’omugenzi ne bamuwujja n’empi bwe yabadde agaana abasawo okukebera omulambo gwa mutabani we. Baamugobye mu ddwaaliro ne bamulagira omulambo okugulindirira mu maka ge e Nakalama omugenzi gy’agenda okuziikibwa.\nBaagambye nti tebayinza kuziika munaabwe nga tebasoose kuzuula ekyamusse. Baaweze nga bwe bajja okulondoola omusango guno okutuusa ng’abasse munnaabwe bavunaaniddwa. Basaba poliisi okukola omulimu gwayo obulungi basobole okuzuula ekituufu ekyasse omuntu waabwe.


Bukedde Online - Mama eyalese omwana mu nju ekiro asanze bamusaddaase\nOwa UPDF akubye emiranga bw’azudde nti omwana...\nManeja wa Guvnor alumirizza kanyama okutta...\nAdded 12th June 2017\nOMUTEMU alabirizza maama w’abaana ekiro n’ayingira mu nju n’akwatako omu n’amusaddaakira ku kaabuyonjo y’awaka, omusaayi n’agulembeka n’abulawo.\nshifra Namyalo (eyattiddwa) ne maama we . Ku ddyo, Namwanje ng'ayaziirana\nMaama w’abaana abadde ava okunoonya obwennyanja bw’anaabafumbira ku ddaaku agenze okudda abakebereko ng’omu taliiwo n’alowooza nti agenze mu kaabuyonjo kwe kugoberera alabe.\nWabula aguddewo ekigwo bw’amusanze bamusaze obulago ng’afudde kwe kukuba enduulu ereese ab’omuliraano.\nBino byabaddewo mu kiro ekyakeesezza olwa Ssande wakati w’essaawa musanvu n’omunaana ez’ekiro ku kyalo Kinyoro mu Lugazi Central Division, Lugazi Municipality mu disitulikiti y’e Buikwe.\nOmugenzi ye Shifra Namyalo, 12, abadde asoma P6 ku Joy P/S e Lugazi muwala wa Swaibu Kizza Galabuzi ne Mary Namwanje nga bano bamaze emyaka egisoba mu ebiri nga baawukanye wadde nga babadde bakyawuliziganya.\nGalabuzi akola ogw’obukuumi ku bizimbe e Nabugabo mu kibuga Lugazi yagambye nti, wadde babadde baayawukana, mukyala we abadde ajja gy’akolera ekiro n’amuwa obuyambi bw’okulabirira abaana.\nAte ebisale by’essomero nga bisasulwa ekibiina kya International Needs Uganda.\nNamwanje agamba nti, yavudde awaka ku ssaawa nga 5:00 ez’ekiro n’agenda okugula obwennyanja ku ppaaka awali tonninnyira nga bw’abadde bwa kufumbira baana ddaaku, kyokka teyabusanzeeyo kwe kukomawo.\nAnnyonnyola nti, ensobi gye yakoze bwe butasibaawo kuba yabadde amanyi nti tagenda kulwayo, kyokka okudda ng’alaba obuliri bw’omwana bukalu ate nga ye omulenzi mw’ali kwe kugenda mu kaabuyonjo ng’alowooza gy’alaze n’amugwaako mu kitaba ky’omusaayi.\nWabula waabaddewo okukubagana empawa ng’omu ku bapangisa awakanya essaawa nnyina w’omugenzi z’ayogera. Ono yagambye nti apangisa ku nnyumba ze zimu era lukuubo lwe lubaawula.\nYannyonnyodde nti, yakomyewo ku ssaawa musanvu n’ekitundu ez’ekiro n’ayingira mu nju ne yeggalira, kyokka tewaayise bbanga n’awulira abantu abatambula ebweru.\nWabula olw’okuba basula mu nzigotta ng’abantu basula batambula okukeesa obudde teyafuddeyo kuggulawo kubuuza baabadde batambula.\nWabula, oluvannyuma yawulidde omuntu akuba enduulu kwe kukebera ku ssaawa nga ziri munaana n’asooka atya okufuluma okutuusa lwe yawulidde abalala abaggulawo naye n’afuluma we yalabidde Maama Shifra ng’akaaba nti omwana we bamusaze obulago.\nWaliwo n’abantu abalala abalumiriza nga bwe baalabye omukyala ono ekiro ku ssaawa nga 5:30 ng’atambula n’omusajja eyabadde ayambadde omujoozi ogwa bbululu nga gufaanana ogw’abawagizi ba ttiimu ya Chelsea era ne bamubuuzaako ne yeeyongerayo n’omwami gwe yabadde naye.\nOMUKYALA ASUSSE OKUCAKALA\nAbatuuze abamu bagamba nti, ebikolwa bino byandiba eby’obusamize kuba omusaayi baagulembese ne bagutwala oba olyawo okukolerako eby’obulogo.\nWaliwo n’abagamba nti, olukwe lwandiba nga lwavudde ku basajja omukyala b’abadde akyusa ng’osanga kwe kwavudde eyamulabirizza ng’agenze n’omulala naye kwe kusalawo amukole ekinaamuluma.\nWabaddewo n’abagamba nti, wabeewo be bakwata okuli n’abooluganda lw’omwana nti kwandiba nga kuliko amanyi olukwe luno, kuba teri muntu yabadde akimanyi nti abaana basigadde bokka mu nju.\nMeeya wa munisipaali y’e Lugazi, Deo Tumwesigye Mbabazi yatuuse awaasaliddwa omwana era n’ateekawo ssente akakadde kamu eri anaawa amawulire aganaazuula eyakoze ekikolwa ekyo.\nOmubaka wa Gavumenti e Buikwe, Hajji Nasser Munuulo yalabudde abazadde obutagattika mpalana zaabwe n’abaana kuba bo tebalina musango.\nYagambye nti, baakukwata be basuubira okuba nga basse omwana ono.\nOmwogezi wa Poliisi mu kitundu kya Ssezibwa, Hellen Butoto yagambye nti baakakwata omuntu omu ateeberezebwa okubaako ne ky’amanyi era bakyanoonyereza.\nBawambye omuyizi e Luweero ne basaba obukadde 10


Bukedde Online - Bannayuganda abali ebweru balaajanidde Gavumenti ya kuno ku butuuze ne vviza\nOmusuubuzi w'oku Luwum bamutidde mu buliri...\nAba DP balabudde Kayihura ku by'okukozesa...\nRebecca Kadaga ng'ayogera ku mbeera ya vvisa etawaanya bannayuganda abali ebwweru w'eggwanga\nBANNAYUGANDA abali ebweru bakukkulumidde gavumenti olw’okubakanda ssente z’okufuna obutuuze obw’emirundi ebiri (obwa Uganda n’obwe nsi gye babeera) wamu n’eza vviza nga bakomawo wano ze bagamba nti nnyingi nnyo.\nKyokka nampala w’ababaka ba palamenti aba NRM era minisita Ruth Nankabirwa yagambye nti gavumenti erowooza ku ky’okukendeeza ku nsimbi za vviza z’esaba Bannayuganda abakomawo eka.\nBino byabadde mu lukung’ana lwa Bannayuganda ababeera ebweru olwa ‘’Uganda North American Association (UNAA)’’ Bannayuganda bwe beemulugunyizza ku nsimbi ezibasabwa okufuna obutuuze obw’emirundi ebiri ze bagamba nti nnyingi.\nBannayuganda bano basabwa ddoola 400 (eza Uganda akakadde kamu n’emitwalo 40) ze bagamba nti nnyingi bw’ogattako n’eza vviza z’okujja wano. ‘’ Nze Albert Bakasabara, ndi mutooro wadde mbeera mu Amerika era seeganangako kya kuba Munnayuganda. Lwaki mwanziggyako eky’okuba Munnayuganda.\nOkunsaba ddoola 400 okufuna obutuuze bw’e Uganda kingi nnyo era abantu bangi abatazisobola’’ omu ku Bannayuganda bano bwe yalaajanye.\nKyokka sipiika Rebecca Kadaga yagambye nti ddoola 400 ntono nnyo bw’ogeraageranya n’omusimbi Bannayuganda bano gwe bawa Amerika mu misolo.\nWabula minisita Nankabirwa n’abagumye nti eza vviza ziyinza okukendeerako. Kadaga yagambye nti amanyi ebizibu Bannayuganda ababeera ebweru bye bayitamu okufuna obutuuze obw’emirundi ebiri wano n’okukomawo okukyalako awaka era waliwo entegeka ez’okulaba nga gavumenti ebuwewula.\nKyokka yagambye nti kyetaaga Bannayuganda bano okuba ne mwoyo gwa ggwanga nga basasula ssente ezo.


Abasomesa n’abakozi ba Muteesa I Royal University baafunye kyebayagala, Vice Chancellor yamuzibbwa « BugandaWatch\nBaganda Organizations, Buganda, Culture, Headlines, News, People, Youth\nahmad, arthur, baganda, buganda, corruption, government, kabaka, kasule, muteesa, news, royal, serwanga, strike, student, teachers, Uganda, umar, university\nKu lwa 21 November 2017, abasomesa, abakozi n’abayizi ba Muteesa I Royal University (MRU) baafuna amawulire amatongole nti Prof. Arthur Serwanga, abadde Vice Chancellor, yawumuzibbwa. Era nga Dr. Umar Ahmed Kasule, abadde yakegatta ku MRU okumala emyezi mitono nga Deputy Vice Chancellor for Academics and Administration, yajja okukola nga Vice Chancellor ow’ekiseera (Acting Vice Chancellor).\nAbasomesa n’abakozi ba MRU baali bamaze ebbanga nga bali mu kediimo. Wabula nga 17 November 2017, nebakkaanya okwetegeka okudda ku mirimu nga 2 December 2017, singa Prof. Serwanga aliba avudde mu bukulembeze bwa MRU (Soma: Waliwo essuubi Muteesa I Royal University okugulawo nate mu December, Vice Chancellor omupya ayinza okuyingirawo esaaawa yonna).\nBugandaWatch yakitegeddeko okuva mu nsonda ezesigibwa nti Dr. Umar Kasule yasisinkanye abasomesa n’abakozi ba MRU ku lw’okutaano nga 24 November 2017, ku ttabi lya univasite e Kakeeka Mengo. Era nga ensisinkano eno yagendereddwamu okukubaganya ebirowoozo ku ngeri y’okwanganga ebizibu MRU byetubiddemu, wabula ebyafuddemu tebinamanyika.\nDr. Umar Ahmad Kasule yasomerera bya diini ya Busiraamu (Islamic Studies). Yafuna diguli eya Bachelors n’eya Masters okuva mu Makerere University. Okusinziira ku BugandaWatch byezudde ku Yintaneti nga Kasule yeyogerako, y’eyongerayo mu International Islamic University Malaysia okufuna diguli ya Ph.D. Okuva mu 2014 okutuusa leero, Dr. Kasule abadde asomesa mu Islamic University in Uganda, e Mbale.\nOkubuliriza kwa BugandaWatch ku Dr. Kasule byeyeyogerako era kulaga nti talina bumanyirivu mu mulimu gwa kukulembera oba kulakulanya kitongole (department oba faculty) mu ttendekero ery’edaala lya univasite. Prof. Kasule ategeeza nti, yakolako nga Director w’esomero eriyitibwa NorthStar Success Academy. Naye olukalala lwa masomero n’amatendekero amatongole mu Uganda olwa 2016 BugandaWatch lweyafunyeeko kopi, NorthStar Success Academy telikyariwo.


GGOOLO ya Emma Okwi eyongedde Cranes essuubi ly'okuyitamu okwesogga oluzannya lwa ttiimu 16 mu mpaka z'ekikopo kya Afrika eziyindira wano e Misiri.\nMu ddakiika 12 zokka, Abdu Lumala yasazizza omupiira okuva ku wingi ya ddyo kyokka ennyanda n'eremerera omukwasi wa ggoolo ya Zimbabwe, George Chigova n'aguwandula mu maaso ga Okwi n'akuba mu katimba.\nGgoolo yayaniriziddwa enduulu mu bawagizi abali e Cairo, ate mu Uganda, Kampala n'ebibuga ebirala byabuutikiddwa enduulu okuva mu bawagizi bakira aboota obuliro omupiira ku ttivvi.\nKyokka ggoolo yasaanudde Zimbabwe n'erumba Uganda obutasalako. Wano omukwasi wa ggoolo, Denis Onyango yayolesezza obukugu mu kutaasa ennyanda.\nOkulumba kwa Zimbabwe kwavuddemu ebibala mu ddakiika ya 41, omuzannyi asinga okuba ow'omutawaana Khama Billiat, eyazannyanga ne Denis Onyango mu Mamelodi eya South Afrika n'amukuba ggoolo eyabaddemu obukugu. Omupiira gwamusanze mu ntabwe ya ggoolo n'agunyoola okuyingirira okumpi n'omuti gwa ggoolo.\nOmuzannyo gwayolese omupiira bwe gwetaagamu ennyo omukisa kubanga Zimbabwe yafiiriddwa emikisa mingi. Kyokka ate mu ddakiika y'e 70, aba Zimbabwe baaweddemu ggaasi olwo Cranes n'etabuka okubalumba ng'enjuki. Nabo lukisakisa lwe lwabataasizza okuteebwa.\nKyokka ssinga Misiri ekuba Cranes ku ggoolo esukka ku emu, ne Zimbabwe n'ekuba Congo olwo Zimbabwe y'eba n'enkizo.\nKino kiba kitegeeza nti Cranes erina kulindirira ebiva mu bibinja ebirala okuyitamu. Mu mpaka z'omwaka guno, ebibinja biri mukaaga.\nTtiimu bbiri ziyitamu butereevu okuva mu bibinja omukaaga ne zikola ttiimu 12, olwo ttiimu nnya ezinaasinga okukola obulungi zeegatte ku 12 okuweza 16 ezinaavuganya ku luzannya oluddako. Obubonero obuna Cranes bw'erina kati bugiwa enkizo nnene okuvuganya ku ttiimu ezinaagenda ku luzannya oluddako.\nOkwawukanako ku gwa DR Congo, Cranes gye yakolera buli ky'eyagala mu kisaawe, guno gwakaalubiridde nnyo Uganda. Onyango yataasizza emipiira emizibu ebiri mu kitundu ekyokubiri. Onyango ‘yasenye' omupiira ku layini ogwasaziddwa Billiat eyasinze okutulugunya Cranes.\nNga Onyango tannaba kutaasa guno, kapiteeni wa Zimbabwe, Knowledge Musona, eyabadde tali ku mutindo, yatunudde mu ggoolo enkalu nga Onyango yabuze dda n'akuba omupiira ku muti waggulu mu ddakiika y'e 68. Wano Bannayuganda abaabadde ku ttivvi baafunye essuubi nti osanga omupiira baakuguggyamu ekiramu.\nPatrick Kaddu yafunye omukisa. Lumala yasazizza omupiira ggoolokipa George Chigova n'aguwandula ne gusanga Kaddu ng'ali yekka, mu kifo ky'okussa omupiira mu katimba yayagadde kutta muntu n'aggyayo n'ag'omu buto n'agukuba bweru. Zimbabwe yasizza ekikkowe, nga tekikkiriza nti ggoolo eyo tenywedde!\nMu ddakiika y'e 88, Sebastian Desabre yakkirizza nti osanga akabonero kamumala n'aggyamu Miya okuleetamu omuzibizi Timothy Awany. Musona yazzeemu n'asubwa omukisa omwozeeko mu y'e 92 kyokka na guno n'agukuba ebbali. Buli muzannyi wa Zimbabwe yakutte ku mutwe. Desabre yasizza ekikkowe.\nOmukyala asusse olugambo\nHeathens ekuumye omutindo oluvannyuma lw'okuwangula Kobs\nAbalwadde ba Sukaali balojja kye bayitamu\nKawempe yenyweerezza ku ntikko ya liigi y'abakazi\nNassuuna asemberedde likodi ya ggoolo 100\nCrested Cranes etandise okwetegekera world cup


Bukedde Online - Biibino by’oba omanya nga tonnaba kwewola omwaka guno\nBiibino by’oba omanya nga tonnaba kwewola omwaka guno\nManifesito y'abantu: Bannaluweero basonze...\nManifesito y’abantu b’e Rakai: ‘Mwongere...\nMu kaseera kano ffenna tunoonya ngeri gye tusobola okwongera ssente mu mirimu gyaffe. Kino kikolebwa buli ntandikwa ya mwaka kuba emirimu giba gitandise. Amagezi amangu kati kuddukira mu bbanka. Edda, twafunanga ssente mu mikwano oba abooluganda naye kati kigenze kizibuwala.\nObwesige bukendedde ku njuyi zombi era tokyasobola kumanya kiddirira nga weewoze oba okuwola. Kituufu abantu bangi abeewoze bafiiriddwa ebintu bingi nga bitwalibwa bbanka olw’okulemererwa okusasula.\nNaye ate, abagagga bangi be njogedde nabo, bafunye ssente nga bakozesa enkola ey’okwewola mu bbanka ne bakola ate ssente ne beekubiriza okuzizzaayo. Bano nno, bagamba nti omuntu bwe yeekubiriza okusasula, asobola okufuna omugaso mu ssente z’aba yeewoze.\nAbagagga bano abamu beekozeemu ebibiina nga mu bino, beewola ssente eziri mu buwumbi. Enjawulo wakati wa bbanka n’ebibiina bino kwekuba nti bakozesa obuntubulamu era tebakaluubiriza bannaabwe.\nWabula ate waliwo n’abalala abawola nga bano bayitibwa ‘manerenda’ nga baakazibwako lya ‘bw’ompa akamyu nkuwa ente’. Abamu ku bano balungi era bayamba, wabula ate abalala bazibu. Bwe bakuwola tosobola kubasasula ate bw’oba otuusizza ennaku ezisasula beekweka tosobola kubalaba nga kye baluubirira, ennaku ziggweeko omusingo bagutwale. ebbanja lya bbanka Ebbanja lya bbanka ze ssente ze weewola mu bbanka nga za kuzzaayo mu kiseera ekigere ky’oba okkiriziganyizzaako ne bbanka.\nEbiseera ebisinga zibaako amagoba n’ebintu ebirala nga ssente bbanka z’ekozesa okukutuusaako ssente ezo (processing fees), ssente za yinsuwa, ‘stamp duty’ n’ebirala. 1 Ebbanja liteekwa okubaako yinsuwa. Akuwola alina okukakasa nti ssente z’akuwoze tazifiirwa naddala nga tosobodde kusasula bbanja.\nN’olw’ensonga eyo ayinza okukusaba okumuwa omusingo nga gusukka oba gwenkanankana ne ssente zaakuwola (Collateral YIIYA SSENTE Lwakusatu January 20, 2016 Bukedde 17 Security).\nKino kibeera kintu kikalu ky’olina ng’okirinako obwannannyini, okugeza ettaka oba ekizimbe. Abamu basaba n’emmotoka nga bino bijja kufuuka by’akuwoze singa olemerewa okumusasula. Abawola abamu, bakukkiriza omuntu okukweyimirira (Guarantor) era bw’otosasula ono y’asasula. Akuwola ayinza okukusaba omukakase nti onoomusasula.\nBizinensi eteekwa okulaga engeri gy’ebadde etambulamu nga tennafuna ssente zino (Cash flow). Kino kimuyamba okusalawo oba akuwa ssente oba nedda. Abawola abamu tebeetaaga musingo. Kye bakola, amagoba bagawanika okusobola okuzzaawo ssente ezitasasulwa. 2 Buli ssente ezikuwolebwa zibaako omuwendo.\nBwe weewola ebbanja, oteekwa okumanya nti olina okuzzaayo ssente ezikuwoleddwa n’ez’enfissi (interest) kw’ogatta n’emisoso emirala. Nga tonneewola buuza akuwa ssente omuwendo gw’olina okukomyawo (Total Cost of Credit).\nMuno mulimu: Ssente ze weewola, amagoba ga bbanka ne ssente endala eziba zikozeseddwa okukutuusaako looni eno. 3 ‘Interest’ kye ki? Interest ze ssente z’osasula eri oyo akuwoze. Ssente zino bazibala mu bigero bya 100% (percentage) okusinziira ku ssente ze weewoze. Ssente zino batera kuzibala buli mwezi okusinziira ku bbanja bwe libeera libaliriddwa. Basobola okukusasuza buli mwaka, omwezi oba wiiki.\nWaliwo enjawulo ya maanyi mu ssente ezikusabibwa wakati w’omwaka, omwezi oba wiiki. 4 Endagaano ekolebwa wakati w’oyo awola n’eyeewola. Wabaawo endagaano ekolebwa mu bbanka ng’erambika bulungi ebikwata ku bbanja ly’otwala.\nEno eteekebwako emikono gy’enjuyi zombi: awola n’eyeewola ekiteegeza nti mukkiriziganyiza n’ebintu byonna ebigirimu. Naye olina okwegendereza nga tonnateekako mukono nti ebintu ebigirimu obisomye era obitegedde bulungi okwewala ebizibu ebiyinza okujja mu maaso. Faayo okubuuza ky’oba totegedde oba okusaba oyo agenda okukuwa ssente akunnyonnyole bulungi ebyo ebiri mu ndagaano


Balaka, Debola, ne Yayeeri—Omukulembeze Omupya n’Abakazi Babiri Abazira | Ekitabo ky’Abaana\nBISOME MU Afrikaans Albanian American Sign Language Amharic Armenian Azerbaijani Azerbaijani (Cyrillic) Basque Bassa (Cameroon) Batak (Karo) Bicol Bislama Boulou Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Croatian Czech Dangme Danish Dutch Ecuadorian Sign Language Edo Efik English Estonian Ewe Fijian Finnish Fon French Ga Galician Garifuna Georgian German German Sign Language Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italian Sign Language Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangal Kwanyama Latvian Lhukonzo Lingala Lithuanian Lomwe Low German Lucholi Luganda Luo Luswayiri Luwalabu Macedonian Macua Malagasy Malay Malayalam Mam Marathi Maya Mazatec (Huautla) Mexican Sign Language Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Spanish Sranantongo Sunda Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nOluvannyuma lw’okukulembera abantu ba Yakuwa okumala emyaka mingi, Yoswa yafa nga wa myaka 110. Ekiseera kyonna Yoswa kye yamala nga mulamu, Abayisirayiri baasinzanga Yakuwa. Naye Yoswa bwe yamala okufa, baatandika okusinza ebifaananyi ng’Abakanani bwe baakolanga. Olw’okuba Abayisirayiri tebaanywerera ku Yakuwa, Yakuwa yaleka Yabini kabaka w’Abakanani okubanyigiriza. Abayisirayiri baakaabirira Yakuwa abayambe, era Yakuwa n’abawa omukulembeze omupya ayitibwa Balaka. Balaka yali agenda kuyamba abantu baddemu okusinza Yakuwa.\nNnabbi omukazi ayitibwa Debola yatumya Balaka ng’aliko obubaka okuva eri Yakuwa bwe yali ayagala okumutegeeza. Yamugamba nti: ‘Twala abasajja 10,000, mugende musisinkane Yabini ku kagga Kisoni. Eyo ogenda kuwangulirayo Sisera omukulu w’eggye lya Yabini.’ Balaka yagamba Debola nti: ‘Bw’onoogenda nange, nja kugenda.’ Debola yamuddamu nti: ‘Nja kugenda naawe. Naye kimanye nti si ggwe ajja okutta Sisera. Yakuwa agambye nti omukazi y’ajja okumutta.’\nDebola yagenda ne Balaka awamu n’eggye lye ku Lusozi Taboli okweteekerateekera olutalo. Ekyo Sisera bwe yakimanya, yakuŋŋaanyiza eggye lye n’amagaali ge ag’olutalo wansi mu kiwonvu. Debola yagamba Balaka nti: ‘Olwa leero Yakuwa agenda kukuwa obuwanguzi.’ Balaka n’abasajja be 10,000 bakka okuva ku lusozi okusisinkana Sisera n’eggye lye ery’amaanyi.\nYakuwa yaleetera akagga Kisoni okujjula amazzi ne ganjaala. Amagaali ga Sisera ag’olutalo gaatubira mu bitosi. Sisera yava mu ggaali lye n’atandika okudduka. Balaka n’abasajja be baawangula eggye lya Sisera, naye Sisera yabaddukako! Sisera yadduka ne yeekweka mu weema y’omukazi ayitibwa Yayeeri. Yayeeri yawa Sisera amata oluvannyuma n’amubikka bulangiti. Olw’okuba Sisera yali akooye nnyo, yeebaka otulo otw’amaanyi. Yayeeri yagenda mpolampola ng’asooba n’amukomerera enninga ya weema mu mutwe n’amutta.\nBalaka yajja ng’anoonya Sisera. Yayeeri yafuluma mu weema ye n’amugamba nti: ‘Yingira mu weema nkulage omusajja gw’onoonya.’ Balaka yayingira n’alaba Sisera ng’agalamidde awo afudde. Balaka ne Debola baayimbira Yakuwa oluyimba nga bamutendereza olw’okuyamba Abayisirayiri okuwangula abalabe baabwe. Emyaka 40 egyaddirira, Isirayiri yali mu mirembe.\n“Abakazi abalangirira amawulire amalungi ggye ddene.”—Zabbuli 68:11\nEbibuuzo: Debola yayamba atya Abayisirayiri? Yayeeri yayoleka atya obuvumu?\n‘Nnayimuka nga Maama Okuyamba Isiraeri’\nBayibuli by’eyogera ku Debola bituyigiriza ki ku kuba n’okukkiriza awamu n’obuvumu?


Obutakkiriza mu kubaawo kwa Katond kye kki?\nObutakkiriza mu kubaawo kwa Katonda tekitandise kakati Zabbuli 14:1 yawandiikibwa mu myaka nga 1000 nga Yesu tanazaalibwa eyogera ku butakkiriza mu Katonda. “Omusirusiru ayogedde mu mutima gwe nti Siwali Katonda. ” Okunonyereza okuliwo kugamba nti ebitundu kumi ku kikumi ku bantu abali munsi sibakkiriza nti waliwo Katonda. N’olwekyo, lwaki abantu beyongerayongera obutakkirza? Obutakkiriza ddala kirimu eggumba nga abatakkiriza bwebagamba?\nObutakkiriza lwaki webuli? Lwaki Katonda teyeraga bwerazi eri bantu, okubalaga nti waali? Abantu balowooza nti singa Katonda amala nalabika, abantu bonna baba bagenda kumukkiriza! Ekizibu kiri nti ssi kwekwagala kwa Katonda okumattiza abantu nti gyali. Kwagala kwa Katonda bantu okumukkiriza olw’okukkiriza (2 Peter 3:9) era nebakkiriza ekirabo kye eky’obulukozi (Yokaana 3:16). Katonda yalaga okubaawo kwe emirundi mingi mu ndagaano enkadde (Oluberyeberye 6:9; Okuva 14:21:22; I Bassekabaka 18:19-31). Olowooza abantu bakkiriza nti Katonda gyaali? Ye!. Olowooza abantu bakyuka okuva mu bibi byabwe okudda eri Katonda? Nedda! Omuntu bwaba teyetegese kukkiriza Katonda okuyita mu Kikkiriza, kitegeeza nto omuntu oyo teyetegese kukkiriza Yesu ng’omulokozi we okuyita mu kukkiriza (Abaefeeso 2:8-9). Okwagala kwa Katonda kuli nti abantu bakyuke bakkiriza mu Kristo bafuuke bakristaayo.\nBayibuli etugamba nti okubaawo kwa Katonda kulina kukkirizibwa okuyita mu kukkiriza. Baebbulaniya 11:6 egamba, “era awataba kukkiriza tekiyinzika kusiimibwa: kubanga ajja eri Katonda kimugwanira okukkiriza nga Katonda waali, era nga ye mugabi w'empeera eri abo abamunoonya.” Bayibuli etujjukiza nti tulina omukisa bwe tukirizza era ne twesiga Mukama mu kukiriza: “Awo Yesu nabagamba nti,’kubanga mundabye, mukirizza; balina omukisa abo abatalabye naye ne bakirizza”’ (Yokaana 20:29)\nOkubaawo kwa Katonda kulina kukkirizibwa okuyita mu kukkiriza wabula kino tekitegeeza nti okukkiriza mu Katonda tekwetaaga magezi ga buntu. Waliwo ebintu bingi eirage okubaawo kwa Katonda. Bayibuli etusomesa nti okubawo kwa Katonda kulwatu mu nsi (Zabbuli 19:1-4), mu bitonde (Abaruumi 1:18-19), era ne mu miitma gyaffe (Omubuulizi 3:11). Ebyo byonna nga byogeddwa, okubaawo kwa Katonda tekusobola kukakasibwa wabula kulina kukkirizibwa okuyita mu kukkiriza.\nMu kaseera kekamu, kitwala okukkiriza kwekumu okukiriza nti Katonda taliyo. Okwogera nti Katonda taliyo nti “Katonda taliyo” kwekugamba nti omanyi mu mazima ebintu byonna ebirina okumanyibwa era nti obadde buli wamu wonna mu nsi yonna era nti olabye ebintu byonna ebisobola okulabibwa. Amazima tewali muntu agama nti Katonda taliyo asobola kukkiriza kintu ekyo. Wabula, ekyo kyebategeeza bwebaba nga bawakanya okubaawo kwa Katonda. Abatakkiriza mu kubaawo kwa Katonda okugeza tebasobola kukkiriza nti Katonda asobola okuba mu njuba wakati oba wansi webire bya senŋŋendo Kibuuka (Jupiter) , oba mu Nabire(nebula) eli ewala enyo. Olw’okuba nti ebifo ebyo biri wala nnyo era nga tetusobola kubiraba. Tekisoboka kukkakasibwa nti Katonda taliyo. Kitwala ekigera ky’ekimu okukkiriza mu Katonda ng’obutakkiriza mu kubawo kwa Katonda.\nObutakiriza mu kubaawo kwa Katonda tekusobola kukakasibwa, era okubaawo kwa Katonda kulina kukkirizibwa okuyita mu kukkiriza. Amazima gali nti, Abakristaayo bakkiriza nti Katonda gyali era bakkiriza nti okubaawo kwa kukkirizibwa kuyita mu kukkiriza. Mu kaseera ke kamu, tugaana endowooza egamba okukkiriza mu Katonda tekwetaaga magezi ga buntu. Tukkiriza nti okubaawo kwa Katonda kusobola okulabibwa, okuwulirwa era nga kwetagiisa olwa sayansi n’empisa z’abantu. “Eggulu lyogera ekitiibwa kya Katonda: N'ebbanga libuulira emirimu gy'emikono gye. Omusana gugamba ebigambo omusana, 'ekiro kiraga amagezi ekiro. Siwali bigambo newakubadde olulimi; Eddoboozi lyabyo teriwulikika. Okuyigiriza kwabyo kubunye mu nsi zonna, N'ebigambo byabyo okutuuka ku nkomerero y'ensi. Abiteekeddemu enjuba eweema,”


Bukedde Online - Kirumira ayungudde balooya 20 okumutaasa ku Poliisi\nFaaza atabuse n’omusumba Kaggwa lwa ssente...\nHAJJI Abubaker Kawooya, taata w’eyali aduumira poliisi ye Buyende Muhammad Kirumira ne bannamateeka bakonkomalidde ku kkooti bwe balinze Omulamuzi abadde alina okuwulira omusango gwabwe n’atalabikako.\nTaata wa Kirumira ne bannamateeka ba Kirumira abaakulembeddwaamu Jude Mbabaali ne Fredrick Ssemwanga essaawa 8:00 zaabasanze baatuuse dda ku kkooti ya Buganda Road nga bwe baali balagiddwa.\nBwe baalabye obudde bugenderera baagezezzaako okunoonya Omulamuzi nga talabikako ne babuuza omuwandiisi we n’abategeeza nga bwe yabadde tamutegeezza gy’ali.\nBaatudde ku kkooti okutuusa lwe zaaweze essaawa 11.00 ezakawungeezi ne bavaawo wakati mu kwemulugunya olw’engeri gye bayisiddwamu.\nMbabaali yagambye nti basobeddwa kuba tebamanyi lunaku musango gwe baawaaba ogw’okusibira Kirumira obwereere lwe gugenda okuwulirwa.\nHajji Kawooya yalaze obutali bwenkanya olw’engeri gye bayisiddwamu n’ategeeza nti tamanyidde ddala mutabani we gy’ali, ate kati n’Omulamuzi gwe babadde balinamu essuubi talabiseeko ate nga talina nsonga gy’abawadde.\nKu Lwokutaano Omulamuzi Robert Mukanga yalagira ofiisa wa poliisi, Catherine Kusemererwa okulabikako mu kkooti agasimbagane ne bannamateeka ba Kirumira abaali basabye bamusoye ebibuuzo butereevu nga bwa byanukula.\nKyaddirira omuwaabi wa Gavumenti, Shamim Nalule okutegeeza nga Kusemererwa bwe yali asazeewo okumwegattako asobole okuwa obujulizi obulumiriza Kirumira ku misango gye bamuvunaana.\nOmusango gwayongezebwayo okutuuka eggulo ku Mmande kuba bannamateeka ba Kirumira beemulugunya nti oludda lwa Gavumenti wadde baaluwandiikira ebbaluwa nga bukyali, kyokka baasalawo kubaanukula Lwakutaano mu kkooti ng’etudde.\nYagambye nti wadde poliisi eriko emisango gyevunaana Kirumira, kyokka gyonna bakkiriza nti mipangirire era mu kkomera aliyo mu bukyamu.\nHajji Kawooya yagambye nti awulira ng’omutwe gumuzunga buli lwawulira mutabani we ng’ali Nalufeenya nga ssentebe wa kkooti ya poliisi yalagira bamusibire e Nsambya ku Railway. Mukyala wa Kirumira, Mariam Kirumira yagambye nti yasalawo obutatambula oluvannyuma lw’okulumbibwa abantu baatamanyi ne bagezaako okumuwamba.\nKIRUMIRA AYUNGUDDE EKIBINJA KYA BANNAMATEEKA OKULI N’OWAMAGYE\nKirumira ayungudde bannamateeka okuva mu kkampuni ssatu okumuwolereza. Bannamateeka bava mu kampuni ssatu okuli; Semwanga, Muwazi and Company Advocates, Jude Mbabaali and Company Advocates ne Ajok and Company Advocates.\nMunnamagye eyagannyuka Maj. Ronald Iduli ava mu kkampuni ya Ajok y’omu ku bawolereza era yagambye abamuwolereza bonna awamu bawera 20.\nAbabaka batabuse olwa Bbanka Enkulu okutiitiibya Bagyenda


Bukedde Online - Ssezaala yannemesa eddya\nSsezaala yannemesa eddya\nNfa ennyonta ya laavu\nGYE nnakoma okwesunga essanyu mu bufumbo gye nkomye okulaba ennaku olwa ssezaala wange okwekiika mu mukwano gwaffe n’omwami wange eyankuba empeta. Nze Nnaalongo Sarah Kimbugwe 30, mbeera Kitintale.\nEkimbobbya omutwe ye ssezaala wange anfuukidde ekizibu n'atuuka n'okutwawula ne baze. Nga sinaayingira bintu bya mukwano, obudde bwange obusinga nabumalanga mu Kkanisa nga ntedereza Katonda n'okumusaba obufumbo obutukuvu.\nEssaala yange yatuukirira mu 2016 omu ku bakulembeze mu Kkanisa mwe nnali mpeerereza bwe yampita n'antegeeza nga bwe waliwo omuvubuka eyali ayagala omuwala ow'okuwasa ng'alina eddiini.\nBwe natuuka mu woofi isi y'omukulu, omuvubuka gwe nasangayo, twali twasisinkanako dda mu mpaka z'okuyimba mu Kkanisa naye nga tetwagenda wala. Olwokuba omuvubuka yali atera okwenyigira mu by'eddiini, n'amukkiriza era ne mutegeeza nti njagala mbaga ekintu kye yakkiriza.\nNamwanjula mu bazadde ne tukola n'embaga mu 2016. Nasanyukira famire eno empya gye nnali nfunye kuba nayagalwa okuviira ddala ku ssezaala wange okutuuka ku bato abasembayo. Ku ntandikwa, nanyumirwa obufumbo anti nga buli kye njagala kye bampa.\nWabula nga bwe bagamba nti essanyu teribeerera ekiseera kyatuuka ssezaala wange n'atuuka nga takyayagala kuntunulako n'atuuka n'okuteeka mu mutabani we ebigambo ng'ayagala twawukane.\nOlw'okwagala obufumbo bwange, ssezaala bye yakolanga nga sifaayo.\nNafuna olubuto olwasooka naye ne luvaamu nga lwa myezi esatu naye ne ηηuma ne nsaba Katonda okumpa ezzadde nange nsobole okweyagalira mu bufumbo bwange nga ndowooza nti kyandiba nga kye kitabula ssezaala wange. Nga wayise ebbanga, nafuna olubuto olwokubiri ne nzaala abalongo.\nAte wano ssezaala wange yeeyongera okutabuka n'ayagala n'okwezza obuyinza obusinga mu maka gaffe nga tatuwa na mwagaanya kubaako kye twekolera.\nOmwami wadde nga yali ampulirizaamu akatonotono nako yatuuka nga takyampa budde kumunnyonnyola olw'ebigambo ssezaala bye yamugambanga.\nEnnaku yannuma, omulongo wange omu Wasswa bwe yabuuka nga wa wiiki bbiri naye aba famire ne bandaga nti tebafuddeyo era okuva olwo ne nnetamwa.\nSsaalongo yatuuka ekiseera n'atandika okwegaana Kato ng'agamba si wuwe ekintu ekyannuma kubanga nali mpa eddiini yange ekitiibwa era bwe yakikola enfunda eziwera ne nsibamu ebyange ne nzira ewa jjajjange e Kitintale n'omwana wange ono.\nNga wayise ebbanga nga nvudde ew'omusajja ssezaala wange okumanya yali mujoozi, yasalawo n'okunzigyako omwana wange Kato ku myezi mwenda ng'agamba nti ndi mulalu, n'okutuusa kati siddangamu kumulabako ekintu ekimazeeko emirembe.\nNsaba ab'obuyinza okunnyamba banzirize omwana mwekulize kubanga omutima gw'obuzadde gunnuma.\nEmisango gy'omu kkooti gyakubalibwa ekitongole kya UBOS


Bukedde Online - Abakungubazi bakubaganye empawa ku nfa y'omugagga Kiriggwajjo!\nHajji Yunus Kiriggwajjo ng bw'abadde afaanana\nABAKUNGUBAZI abeetabye mu kuziika Hajji Yunus Kiriggwajjo abatemu beebijambiya gwe baalumbye mu maka ge e Najjanankumbi beegasse ku famire okulaga obutali bumativu ku ngeri gye yattiddwaamu. Balumiriza nti abaamusse tebaabadde babbi wabula lulabika lwabadde lukwe olwalukiddwa abantu be aboomunda.\nKiriggwajjo ow’e Najjanankumbi ku Masannyalaze Zooni yatemuddwa abeebijambiya ate be yabadde nabo baalumiziddwa nga bapooca n’ebisago. Wabula abafamire si bamativu ku ngeri poliisi gy’ekuttemu okunoonyereza ku musango.\nKiriggwajjo wano yabadde akyali ku kitanda ng'aliko kikuba mukono\nKiriggwajjo yaziikiddwa e Butenga mu disitulikiti y’e Bukomansimbi. “Ffe ng’aba famire tetulabawo kyamaanyi poliisi kye yaakoze mu kunoonyereza bukya omuntu waffe attibwa.\nKubanga okuva ku Lwokutaano lwa wiiki ewedde abantu be tuteebereza tebannaba kukwatibwa ate abalala be baakwatiddwa,” kkojja w’omugenzi Kiriggwajjo, Hamimu Ssentongo bwe yategeezezza mu kuziika e Butenga. Ssentongo yagambye nti Abasiraamu bazze batemulwa naye tetufuna lipooti mu bujjuvu ezikwata ku kuttibwa kwabwe nga ku mulundi guno baagala okuttibwa kwa Kiriggwajjo eyalumbiddwa mu maka ge e Najjanankumbi wabeewo ekyenjawulo ekikolebwa.\nObuliri kwebaatemeddetemedde Kiriggwajjo\nYayongeddeko nti “weewuunya nti mu nnyumba mwe baatemulidde Kiriggwajjo n’abantu abalala basatu ne balumizibwa okuli ne mukyala we Dorah Ibanda tewali luggi lwonna lwe baamenye wadde okusala ebbaati” Ssentongo bwe yeewuunyizza.\nObutemu buno bwabaddewo ku Lwokutaano lwa wiiki ewedde ku ssaawa 6:30 ez’ekiro nga Kiriggwajjo yafudde ku Ssande ku ssaawa 9:30 ez’olweggulo. Sheikh Yasin Kiweewa eyakiikiridde Supreme Mufuti yagambye nti omuntu waabwe tebalowooza nti waabaddewo abatemu abaamusse wabula kirabika kyabadde kipange era ng’Abasiraamu bagenda kusaba edduwa ey’amaanyi balabe nga bakwata abaamusse.\nDenis Kagoda Chamber alina oluganda ku Ibanda naye yatemeddwa ne yaaya abadde yaakajja mu maka gano Sarah Ahimbisibwe ng’ono poliisi y’e Katwe yamukutte ayambeko mu kubuuliriza.\nAba Famire ya Kiriggwajjo ng'abakaaba\nKagoda agamba nti yawulidde abantu abalaajana mu nnyumba ekiro naava mu muzigo gy’abadde asula oguli ku nnyumba ennene era abasajja babiri olwamulabye ne bamukwata ne bamulagira okwebaka wansi ku ttaka era yagenze okuwulira ng’omusaayi gumuvaamu.\nYagambye nti kyatutte ebbanga ng’abatemu bayingira ennyumba nga bwe bafuluma era yagenze okuwulira nga basimbula emmotoka y’awaka ey’ekika kya Spacio UAU 382R. Baatutte essimu nnya n’ebirala.\nN’agamba nti bwe yawulidde nga tewali kanyego n’asituka n’ayingira mu nnyumba gye yasanze Kiriggwajjo ne mukyala we nga bagudde wansi buli omu mu kisenge kye gy’abadde asula nga balaajana.\nAmaka ga Kiriggwajjo mwe baamutemedde agasangibwa e Najjanankubi\nKagoda yagambye nti yadduse n’ayita poliisi y’e Najjanankumbi eyabatutte mu ddwaaliro e Mengo era enkeera Kiriggwajjo baamuggyeeyo. Mutabani wa Kiriggwajjo omukulu Ssegujja yagambye nti taata waabwe yategedde nti baamutemudde ku Lwomukaaga nga bukya kubanga tasula waka.\nN’agamba nti baamuggye mu ddwaaliro e Mengo ne bamutwala mu Platinum Hospital e Wandegeya eno gye yafiiridde ku Ssande ku ssaawa 9:30 ez’olweggulo. Ssegujja yasabye poliisi okussa amaanyi mu kunoonyereza ku nsonga eyavuddeko kitaawe okuttibwa.\nYagambye nti bazadde be babadde n’obutakkaanya nga bwatuukako ne ku poliisi emyaka etaano emabega nga taata we ayagala batunde ennyumba n’emmotoka y’ekika kya Lexus bagabane ssente kubanga baazikola bonna ku kyeyo mu Amerika wabula babadde tebannatuuka ku kukkaanya.


Bukedde Online - Jangu oyige okukola ennyama ya ffene enkya mu musomo gwa 'The Great Sundowner\nJangu oyige okukola ennyama ya ffene enkya mu musomo gwa 'The Great Sundowner\nOmukenkufu Julius Nyanzi ng'asiimibwa olw'okubeera omuyiiya ssaako n'okwongera omutindo ku bintu ebikozesebwa bannayuganda\nWIIKI ewedde nakulaga engeri ez’enjawulo z’osobola okukozesa okugattako omutindo ku masanda ga payini n’okulunda enseenene. Leero tugenda kwogera bw’oyinza okukola ennyama okuva mu ffenne, jjukira nti hhenda nkusunirako ku bintu by’ogenda okusoma mu musomo gwa ‘The Great Sundowner 3’ enkya.\nOmusomo guno gubaayo buli mwaka era ng’ekigendererwa ekikulu kumanyisa bantu nti basobola okugatta omutindo ku bintu bye balima, era ekimu ku bye basobola okugattako omutindo ne bakola ebintu eby’enjawulo kwe kuli ennaanansi ne ffene.\nENNYAMA YA FFENE Abamu balowooza tekisoboka, era ffene ng’avaamu atya ennyama? Naye beerabira ekintu kimu nti, ky’otasobola kukola tolowooza mbu tekisoboka? Ky’ekiseera abantu okuzibuka amaaso.\nFfene alina ebiguwaguwa ebiringa ebiri mu nnyama ekitegeeza nti musobola okuvaamu ennyama ate eriibwa buli muntu n’abo abalina alaje ku nnyama bagirya kubanga tebaleetera birogologo.\nSsinga ogatta ebiguwa bino mu butto w’entungo n’ekinzaali n’emitendera emirala nga bwe tunaagimalayo enkya okolamu ennyama. Ate ekirala tebaamu masavu nga gano agali mu nnyama eyaabulijjo noolwekyo eya ffene tekuleetera mugejjo ate nga tesobola kukulwaza kalusu oba bulusera ebitera okuva ku nnyama. Tesiba byenda nga bwe guli ku nnyama endala olumu ekivaako abamu okulwala alusa ate tekola butwa mu mubiri ng’ogiridde.\nKino kitegeeza nti, omuntu abadde akola sumbuusa ogenda kukola sumbuusa ezirimu ennyama ya ffene, kino kigenda kubeera kipya n’abalala abakola ebintu ebigendamu ennyama mufunye ennyama empya. Wabula n’abantu abamulima kye kiseera okumugattako omutindo.Laba wano mu video\nENNAANAANSI Abagenda okwetaba mu musomo tebagenda kukoma ku kuyiga kukola nnyama ya ffene, bagenda kuyiga n’okukola viniga okuva mu nnaanansi ono ayamba okusala omugejjo, aleeta ebiriisa mu mubiri, ayamba obuteesiba lubuto, atta obuwuka okugeza obuleeta kandida n’ebirala. Guno gwe mukisa ogusoose Bannayuganda okumanya bwe bakola viniga ono ne batadondolwa ssinga ennaanansi zibeera ku kidibo.\nBagenda kumukola basobole okwongera ku nnyingiza yaabwe. Omuzadde jangu n’omwana abeeko by’ayiga naddala emirimu gye musobola okukolera awaka. Nkusuniddeko ku bigenda okubaayo enkya ebirala hhenda kubirambululira mu musomo.\nJjukira nti ogenda na kussoma ku ‘Black pepper’ mu musomo gwa ‘The great sundowner’ nga enkya ku wooteeriya Equatorial mu Kampala. Tujja kusomesa n’ebintu ebirala okuli okulima flax, emirimu gy’oyinza okukolra awaka n’ofuna ssente, okugatta omutindo ku masanda ga payini, okugatta omutindo ku Mamera n’ebirala. Asangibwa ku Equatorial Mall edduuka nnamba 152 mu Kampala. Mufune ku 0702061652 / 0779519652.\nEbitankanibwa ku nfa ya Ivan Ssemwanga\nZari akooye eby'abasajja


Bukedde Online - Endwadde eziva ku kaabuyonjo ezituulwako\nEddagala lya Poliyo libuze\nDr. Ntegeka alimye entangawuuzi mu ssente ...\nOno yasangiddwa ng’ayonja kaabuyonjo ey’olukale.\nMu Katanga bali abantu 23,000 wabula bakozesa kaabuyonjo musanvu zokka. nate nga ku zino kuliko ez’olukale nnya n’ez’obwannannyini ssatu z’osasulira. Amyuka ssentebe w’ekyalo Katanga, Sarah Nsangi agamba nti, kaabuyonjo kikyali kizibu mu kitundu kino.\nAnnyonnyola nti, abantu abamu bazikozesa bubi ekivaako okusaasaanya endwadde ng’ate eby’obujjanjabi byafuuka bizibu okuva bwe baatandika okuddaabiriza eddwaaliro ly’e Mulago. Fred Mwesige, ssentebe wa Namuwongo Yoka Zooni agamba nti mu kitundu mulimu abantu 2,700 wabula balina kaabuyonjo 5 zokka ez’olukale nga tezimala kuba ate bazaala buli lunaku.\nMu zooni ya Namuwongo A mulimu kaabuyonjo bbiri ez’olukale ate ng’abantu bangi, ate ziriraanye akatale ng’abantu bwe bajja okukola ku Lwokubiri kifuuka ekizibu. Namuwongo B balina kaabuyonjo nnya ez’olukale, ate Kanyogoga balinamu kaabuyonjo ssatu.\nAte mu Kampala ng’ekibuga ky’eggwanga ekikulu nakyo mukyalimu ebitundu ebimu awakyali ekizibu kya kaabuyonjo. Peter Kawujju, omwogezi wa KCCA agamba nti mu Kampala amaka agasoba mu 90 ku buli 100 gakozesa kaabuyonjo nsime ezitatuukana na mutindo.\nAte amaka 1.8 ku buli 100 bateeberezebwa okuba nga tebalina mwagaanya gukozesa kaabuyonjo. Kyenkana kaabuyonjo 45 ku buli 100 zaalekebwawo emyaka etaano emabega nga zajjula oba nga zaagwamu kuba zaali mu mbeera mbi nga teziddaabirizibwa oba okuyonjebwa. Ekimu ku bitundu mu kibuga ebirina ekizibu kya kaabuyonjo ye Kisenyi.\nMulimu kaabuyono ntono era abantu batawaanyizibwa.Ku buwumbi musanvu obw’abantu abali mu nsi, akawumbi k’abantu kamu bakyafuluma we basanze olw’obutaba na kaabuyonjo. Ebyobulamu ebibi byongedde okuteeka abantu mu katyabaga k’okufuna endwadde naddala mu baana n’abakyala.\nMu Uganda abantu mu bitundu ebitali bimu nabo bakyalina obuzibu bwa kaabuyonjo nga mu bitundu by’obukiikakkono waliwo abatamanyi kaabuyonjo ng’abamu bakitwala ng’omuzizo. ‘Abantu kye bagamba’ Robert Mwesige: Okukozea kaabuyonjo encaafu osobola okufuna endwadde nga kkolera, omusujja gw’omu byenda n’endwadde endala. Okwewala bino bw’oba ogendayo yiwayo amazzi ne bw’oba ofulumye obutaleka bucaafu ku ngulu kuba buno buvaako endwadde ezitali zimu.\nFrancis Tumusiime: Okukozesa kaabuyonjo enjama kitambuza endwadde nga enziku, kandida n’endala ate ssinga oba okozesezza sabbuuni okuzooza kiyambako okutta obuwuka, okunaaba mu ngalo ng’omaze kikendeeza ku kusaasanya obulwadde. Ate bw’oyiwayo amazzi ng’omaze addako aba tafuna bulwadde. Richard Obilu, Katanga: Kaabuyonjo enjama erwaza endwadde nga kandida kuba mmuwulira nnyo mu kitundu kuba n’abaana abakwata ng’abasawo bagamba kiva ku bujama. Kiba kirungi okuziyonja buli lunaku ku makya n’olweggulo naye oluusi tekisoboka naddala mu kitundu ng’ekyaffe omutali zimala.\nkungulu kwe batuula. l Bw’omaliriza ginyumunguze. l Bino byonna bikole ng’okozesa sabbuuni naddala ow’amazzi okutta obuwuka. Genderera okulongoosa buli kintu ekiri ku kaabuyonjo omuli ky’okwata okusumulula amazzi, empiira, ebisenge, ekikuuta ky’okozesa n’ebirala. Okusitama oba okutuula ku kaabuyonjo Abantu abasinga bwe bazimba baagala kaabuyonjo za kutuulako okusinga ez'okusitamako nga balowooza nti wano babeera batambula n'omulembe ne batatunuulira bulabe buyinza kuvaamu.\nDr. Nuwagaba alaga endwadde z’ofuna ku kaabuyonjo y’okutuulako.\n1 Olubuto okwesiba kuba bw’otuula tofuluma bulungi ekivaako obucaafu okukwata munda.\n2 Ensundo z'emabega, kino kiva ku misuwa mu bitundu ebyo okuzimba nga kyekuusa ku kwesiba kw’olubuto.\n3 Endwadde z’ekyenda ekinene, kiva ku muntu butafulumya bucaafu kubumala munda ne bufuuka butwa ekirwaza ekyenda.\n4 Endwadde ezirumba enseke omuyita omusulo naddala mu bakyala. Dr. Farouk Muyingo, ow’eddwaaliro ly’e Mpigi alaga obulungi obuli mu kusitama ku kaabuyonjo.\n1 Omuntu ayanguyirwa okufuluma n’afulumya obucaafu bwonna ne kikendeeza emikisa gy'okwesiba olubuto, okulwala kookolo w'ekyenda, amayinja mu lubuto n'ebirala. 2 Kikuuma emisuwa oba Lwaki weetaaga kaabuyonjo?\nDr. Ambrose Nuwagaba owa Mulago Hospital, annyonnyola ku nsonga eno. l Kaabuyonjo eyamba eggwanga okukula, okutumbula ebyobulamu n’okukuuma abantu n’ekitiibwa kyabwe naddala abaana n’abakyala.\nl Ziyamba okukendeeza ku kusaasaana kw’endwadde ezitali zimu eziva ku bujama omuli ekiddukano n’endala.\nl Kikendeeza ku ndwadde z’omusujja gw’omu byenda, kuba kigoba ensowera n’ebiwuka ebirala ebitambulira ku bucaafu. l Okubeera ne kaabuyonjo ddembe lyo ery’obwebange.\nENDABIRIRA YA KAABUYONJO EY'EKINNYA\nl Osobola okugyoza n’amazzi agalimu sabbuuni atta obuwuka ng’okozesa ekikuuta okutukuza. l Osobola okugiyiwamu evvu liyamba kaabuyonjo obutawunya. l Okuginyookeza ng’okozesa essanja.\nl Okugibikkako kungulu oluvannyuma lw’okugikozesa. Kaabuyon jo Etuu lWako l Yambala giraavu okwewala obuwuka okukuyingira.\nl Osobola okukozesa ekikuuta kaabuyonjo n’okuuta munda ebinywa by'obusajja, akawago, n'omumwa gwa nnabaana obutakosebwa.\n3 Kiyamba okukuuma akabubi akali wakati w'ekyenda ekinene n'ekyenda ekitono obutakosebwa. 4 Ekozesa ebisambi okukuuma n'okuwanirira ekyenda ekinene ne kitakoowa.\n5 Ku bakyala abali embuto, kikendeeza ku buzito obuteekebwa ku nnabaana. Kimuyamba n’okumuteekateeka okuzaala obulungi.\nGenderera okukozesa kaabuyonjo etukula okwewala okusika endwadde omuli kandida n’ebirala. Buli mwaka ensi yonna ekuza olunaku lwa kaabuyonjo nga 19 November okulaba ng’ebyobulamu mu mawanga birongoosebwa nga lwassibwawo aba World Toilet Organisation.\nOkukuza olunaku lwa kaabuyonjo kubeera kumanyisa bantu abo bonna abatasobola kufuna kaabuyonjo. Luba lunaku olukolebwako ebintu eby’enjawulo omuli okuyonja, okusomesa abantu n’ebirala. Omulamwa gw’omwaka guno gugamba nti, ‘Kaabuyonjo n’emirimu’. Ekigendererwa kulaba engeri ebyobulamu bwe biyinza okukosa ebyenfuna by’abantu\nUganda yeemulugunyirizza Rwanda ku ky'ettemu omwafiiridde abantu 2


Bukedde Online - Vipers ewanuddeyo Villa ku ntikko ya liigi ya Azam\nAdebayor alaze engeri ab'eng'anda gye bafera abali ku kyeyo\nEMIKISA gya SC Villa okusitukira mu liigi ya Azam omwaka guno gyazzeemu kigoyeweezinge bwe yalemaganye ne Victoria SC bwe baasisinkanye e Nakivubo mu luzannya olwokubiri eggulo ku Lwakutaano ne baalemaganye 1-1.\nEbyavudde mu luzannya lwa liigiya Azam Uganda Premier League ku Lwokutaano\nVilla yabadde erina okuwangula okusigala ku ntikko ya liigi ku mugatte gwa ggoolo okuva ne Vipers bwe yakubye Express FC ggoolo 1-0 mu luzannya lwe lumu.\nKati Viper ewanuddeyo Villa ku ntikko ng’eri ku bubonero 63 so nga Villa eri ku 61.\nVilla eyasoose okulaga abawagizi ababuutikidde Ekirasa e Nakivubo ne bagobako n’abawagizi ba Victoria SC wabula Ne balemwa okuteeba ebintu byagyonoonekedde mu kitundu kyakubiri.\nOmuteebi wa Vipers, Denis Nsubuga eyavudde ku katebe ng’asikidde Fahad Toko ye yasoose okulya empanga bwe yakubye omupiira ebweru w’entabwe ng’azize omukwasi wa ggoolo ya Villa, Nicholas Sebwato eyabadde atambudde mu maaso omupiira ne gumuyita ku mutwe ne gunywa mu katimba Victoria n’ejaganya.\nGgoolo eno yanywedde mu ddakiika ya 70 wabula omuteebi wa Villa, Omunigeria Victor Eminayo n’ateeba eyekyenkanyi ng'ekyenda tezinnatuuka.\nBakasambe yasoose kugaana eyandibadde peneti ya Villa era n’awa omuteebi Steven Bengo kkaadi ya kyenvu ng’amulanga okwesuula mu ntabwe ng’anoonya ggoolo ey’ekyenkanyi.\n“Omupiira gutukaluubiridde naye tukyalina omukisa era tulina kuwangula egiddako okutandikira ku Kira Young,” omutendesi Ibrahim Kirya bwe yategeezezza.\n“Tusubiddwa okulaga kye tuli naye tuzannye bulungi. Kino kiseera kya basambi kulaga kye balinawo wamu n’abatendesi era buli muzannyi kati asamba ky’amanyi kubanga ekiseera ky’okukyusa ttiimu kinaatera. Tuzze tetudidde Villa wadde nga yatuwangudde mu Uganda Cup gye buvuddeko,” omutendesi wa Vipers Molly Byekwaso bwe yategeezezza.\nEnzannya za liigi ziddamu Lwakubiri.\nAbavuganya e Luweero baweze 6\nAbayizi okusomako ekitundu kijja kubasuula ebigezo\nDdereeva ali ku gwa kuwamba muserikale


Edda, abakyala nga tebateeka kulaama kwabwe mu buwandiike kubanga baabanga tebalina bintu byakulaama, mpozzi oluusi bwe baabanga n’engoye nga ze balaamira mikwano gyabwe oba baganda baabwe.\nEbintu ebinene ng’ettaka n’amayumba byabanga bya baami baabwe nga be bokka ababirinako obuyinza.\nMu mulembe guno, abakyala bangi basomye, ekibaleetedde okubeera n’ebintu ng’amayumba, ettaka n’ebirala. Ate abalala wadde tebasomye basobodde okwetandikirawo bizinensi ezibasobozesezza okugula ebintu eby’omuwendo.\nBuli mukyala alina okuwandiika ekiraamo naddala ng'olina ebyobugagga\nOlw’ensonga eyo abakyala bakakaatibwako okuwandiika ekiraamo era ng’abaami bwe bakola, olwo ebintu byabwe bisobole okusigala mu mikono emituufu nga bafudde.\nOkusinziira ku Succession Act Cap162 Section 36, omuntu okuwandiika ekiraamo, ateekeddwa okuba ng’ategeera bulungi era nga wa myaka 21 n’okusingawo, weewaawo konsitityusoni ya Uganda erambika emyaka 18 omuntu okuba ng’akuze.\nEbimu ku by’olina okuteeka mu kiraamo\nDr. Fiona Muhwezi Mpanga, asomesa byamateeka ku yunivaiste e Makerere agamba nti, ekiraamo kyo kiteekeddwa okubeeramu ebintu byo byonna by’olinako obwannannyini.\n2. Kiteekeddwa okubeerako ennaku z’omwezi kw’okiwandiikidde okuleetera abantu okumanya ddi lwe wakiwandiika.\n3. Ssinga oba omaze okuwandiika ekiraamo, teekako omukono gwo oba ekinkumu.\n“Bw’oteeka omukono ku kiwandiiko oba ekinkumu, kireetera okukakasa nti ekiwandiiko ekyo kikyo,” Mpanga bw’agamba.\n5. Wateekwa okubeerawo omujulizi alijulira mu kkooti ng’ekiraamo kyo kisomebwa eri abo bonna be kikwatako.\nOlina okumanya by'olina okukola obutakola kiraamo kifu\n6. Christine Birabwa Nsubuga, The access to Justice Advisor, agamba nti ekiraamo kyo kirina okubeera mu buwandiike so si kukyogera na mumwa gwo gwokka, kubanga kkooti tekkiririza mu kiraamo ekikoleddwa n’omumwa.\n7. Birabwa era agamba nti ekiraamo kyo kirina okubeeramu amannya g’abantu bonna abanaaganyulwa mu kiraamo ekyo, era amannya gombi oteekedwa okugawandiika obulungi.


Baibuli y'Oluganda - ENDAGAANO ENKADDE - Yeremiya 38\nYeremiya - Essuula 38\nAwo Sefatiya mutabani wa Mallani ne Gedaliya mutabani wa Pasukuli ne Yukali mutabani wa Seremiya ne Pasukuli mutabani wa Malukiya ne bawulira ebigambo Yeremiya bye yabuulira abantu bonna ng'ayogera nti\n2 Bw'ati bw'ayogera Mukama nti Asigala mu kibuga muno alifa ekitala n'enjala ne kawumpuli naye oyo afuluma n'agenda eri Abakaludaaya aliba mulamu, n'obulamu bwe buliba munyago gy'ali, era aliba mulamu.\n3 Bw'ati bw'ayogera Mukama nti Ekibuga kino tekirirema kuweebwayo mu mukono gw'eggye lya kabaka w'e Babulooni, naye alikimenya.\n4 Awo abakungu ne bagamba kabaka nti Tukwegayiridde, omusajja ono attibwe; kubanga anafuya emikono gy'abasajja abalwanyi abasigadde mu kibuga muno, n'emikono gy'abantu bonna, ng'abagamba ebigambo ebifaanana bwe bityo: kubanga omusajja ono tayagaliza mirembe bantu bano wabula obubi.\n5 Awo Zeddekiya kabaka n'ayogera nti Laba, ali mu mukono gwammwe: kubanga kabaka si ye ayinza okukola ekigambo kyonna okubaziyiza.\n6 Awo ne batwala Yeremiya ne bamusuula mu nnyumba ey'obunnya eya Malukiya omwana wa kabaka eyali mu luggya olw'abambowa: ne bassa Yeremiya n'emigwa. So mu bunnya nga temuli mazzi wabula ebitosi: Yeremiya n'atubira mu bitosi.\n7 Awo Ebedumereki Omuwesiyopya omulaawe eyali mu nnyumba ya kabaka bwe yawulira nga batadde Yeremiya mu bunnya; kabaka ng'atudde mu mulyango gwa Benyamini;\n8 awo Ebedumereki n'ava mu nnyumba ya kabaka n'agamba kabaka nti\n9 Mukama wange kabaka, abasajja bano bakoze bubi mu byonna bye bakoze Yeremiya nnabbi gwe basudde mu bunnya; era ayagala kufiira mu kifo mw'ali olw'enjala: kubanga tewakyali mmere mu kibuga:\n10 Awo kabaka n'alyoka alagira Ebedumereki Omuwesiyopya ng'ayogera nti Ggya wano abasajja amakumi asatu obatwale ogende nabo, olinnyise Yeremiya nnabbi ng'omuggya mu bunnya nga tannafa.\n11 Awo Ebedumereki n'atwala abasajja abo n'agenda nabo, n'ayingira mu nnyumba ya kabaka wansi w'eggwanika, n’aggyayo ebiwero ebikadde ebyasuulibwa n’enziina envundu n'azissiza ku migwa mu bunnya eri Yeremiya.\n12 Awo Ebedumereki Omuwesiyopya n'agamba Yeremiya nti Teeka nno ebiwero bino ebikadde ebyasuulibwa n'enziina envundu mu nkwawa zo wansi w'emigwa. Awo Yeremiya n'akola bw'atyo.\n13 Awo ne baggya Yeremiya mu bunnya nga bamuwalula n'emigwa egyo: awo Yeremiya n'abeera mu luggya olw'abambowa.\n14 Awo Zeddekiya kabaka n'atuma n'aleeta Yeremiya nnabbi gy'ali mu mulyango ogw'okusatu oguli mu nnyumba ya Mukama: awo kabaka n'agamba Yeremiya nti Naakubuuza ekigambo; tonkisa kigambo kyonna.\n15 Awo Yeremiya n'agamba Zeddekiya nti Bwe nnaakubuulira, tonzite? era bwe nnaakuweerera amagezi, tompulirize.\n16 Awo Zeddekiya kabaka n'alayirira kyama Yeremiya ng'ayogera nti Nga Mukama bw'ali omulamu eyatukolera emmeeme eno, sirikutta, so sirikuwaayo mu mukono gw'abantu bano abanoonya obulamu bwo.\n17 Awo Yeremiya n'alyoka agamba Zeddekiya nti Bw'ati bw'ayogera Mukama, Katonda ow'eggye, Katonda wa Isiraeri, nti Bw'onoofuluma n'ogenda eri abakungu ba kabaka w'e Babulooni, kale emmeeme yo eriba nnamu n'ekibuga kino tekiryokebwa muliro;\n18 naawe oliba mulamu n'ennyumba yo: naye bw'otokkirize kufuluma n'ogenda eri abakungu ba kabaka w'e Babulooni, kale ekibuga kino kiriweebwayo mu mukono gw'Abakaludaaya, era balikyokya omuliro, so naawe tolawona mu mukono gwabwe.\n19 Awo Zeddekiya kabaka n'agamba Yeremiya nti ntidde Abayudaaya abasenze Abakaludaaya baleme okumpaayo mu mukono gwabwe, ne banduulira.\n20 Naye Yeremiya n'ayogera nti Tebalikuwaayo, nkwegayiridde, gondera eddoboozi lya Mukama mu ekyo kye nkugamba: kale lw'oliba obulungi, n'emmeeme yo eriba nnamu.\n21 Naye bw'onoogana okufuluma, kino kye kigambo Mukama ky'andaze:\n22 Laba, abakazi bonna abasigadde mu nnyumba ya kabaka wa Yuda balifulumizibwa eri abakungu ba kabaka w’e Babulooni, era abakazi abo balyogera nti Mikwano gyo ennyo be baakuwaana, n'okusobola bakusobodde: ebigere byo nga bimaze okutubira mu bitosi, bazze ennyuma.\n23 Era balifulumya bakazi bo bonna n'abaana bo eri Abakaludaaya: so toliwona mu mukono gwabwe, naye oliwambibwa n'omukono gwa kabaka w'e Babulooni: era olyokesa omuliro ekibuga kino.\n24 Awo Zeddekiya n'alyoka agamba Yeremiya nti Omuntu yenna aleme okumanya ebigambo ebyo, kale tolifa.\n25 Naye abakungu bwe baliwulira nga njogedde naawe ne bajja ne bakugamba nti Tubuulire nno bye wagamba kabaka; tokitukisa, naffe tetuukutte; era n'ebyo kabaka bye yakubuulira;\n26 kale n'olyoka obagamba nti Naleeta okwegayirira kwange mu maaso ga kabaka aleme okunzizaayo mu nnyumba ya Yonasaani okufiira omwo.\n27 Awo abakungu bonna ne bajja eri Yeremiya ne bamubuuza: n'ababuulira ng'ebigambo ebyo byonna bwe byali kabaka bye yali alagidde. Awo ne balekayo okwogera naye; kubanga ekigambo ekyo tekyategeerebwa.\n28 Awo Yeremiya n'abeera mu luggya olw'abambowa okutuusa ku lunaku Yerusaalemi lwe kyamenyebwa.


Ennyanjula yʼEkitundu 7 | Ekitabo ky’Abaana\nEkitundu kino kyogera ku bulamu bwa Kabaka Sawulo ne Kabaka Dawudi, era bye kyogerako byaliwo mu bbanga lya myaka nga 80. Mu kusooka Sawulo yali mwetoowaze era ng’atya Katonda, naye oluvannyuma yakyuka n’alekera awo okugondera Yakuwa. Yakuwa yasalawo okumuggyako obwakabaka era n’alagira Samwiri okufuka amafuta ku Dawudi okuba kabaka wa Isirayiri anaddako. Olw’obuggya bwe yalina, emirundi mingi Sawulo yagezaako okutta Dawudi, naye Dawudi teyawoolera ggwanga. Yonasaani mutabani wa Sawulo yali akimanyi nti Yakuwa yali alonze Dawudi, bwe kityo yawagira Dawudi. Dawudi yakola ebibi eby’amaanyi, naye yakkiriza okukangavvula Yakuwa kwe yamuwa. Bw’oba ng’oli muzadde, yamba omwana wo okulaba ensonga lwaki bulijjo kikulu okuwagira enteekateeka za Katonda.\nEkintu ekisingayo obukulu kye tusobola okuwa Yakuwa kwe kuba abawulize gy’ali\nTowooleranga ggwanga, wabula lindiriranga Yakuwa okutereeza ensonga\nBwe tukola ekibi eky’amaanyi, tetusaanidde kukikweka\nKatonda yali ateddewo abalamuzi okukulembera Abayisirayiri naye bo ne basaba kabaka. Samwiri yafuka amafuta ku Sawulo, Sawulo n’afuuka kabaka wa Isirayiri eyasooka, naye oluvannyuma Yakuwa yagaana Sawulo. Lwaki?\nYakuwa yalonda Dawudi okuba kabaka wa Israyiri eyandizzeeko, Dawudi naye yakiraga nti yandibadde kabaka mulungi.\nLwaki Sawulo yakyawa Dawudi, era Dawudi yeeyisa atya mu mbeera eno?\nMutabani wa kabaka yafuuka mukwano gwa Dawudi.\nOkusalawo obubi kwavaamu ebizibu bingi.


Wamono: Okikola otya?\nRobert Wamono alina amasomero ana, ebizimbe, amaduuka g’eddagala n’ebitongole ebiwola ssente era nga ye minisita w’ebyensimbi n’okusiga ensimbi mu bwakyabazinga. Leero akulaga bizinensi emu bwe yamutuusanga ku birala.\nlMu 2008 nga nkyali omukulu w’essomero lya Nango P/S nagula ettaka yiika ssatu mu kabuga ka Nango kwe nazimba essomero lya Nango Township P/S era ng’abasomesa be natandika nabo kwaliko mukyala wange Eseza Namuli ne mwannyinaze Agnes Nambuya.\nl Essomero nalitandika n’ekigendererwa ky’okuyamba abazadde bamufuna mpola era fiizi zaali wansi okusinga agaali gatuliraanye bw’ogattako bw’erityo abayizi ne beeyongera n’enfuna ssente okuzimba amalala mu bitundu omutaali masomero nga Hill View Parents School e Bumwenha, Kyabazinga P/S e Nakigo ne Bwondha Road P/S.\nl Engeri gye nali omukulembeze mu kitundu kino ate n’obwongo bwa bizinensi, nalabawo obwetaavu bw’eddagala naddala eri abalunnyanja abaali ku bizinga kye nava ntwala mukyala wange Namuli ne Mwannyinaze Nambuya mu ttendekero ly’abasawo bayige okuddukanya amaduuka g’eddagala n’okulitunda.\nl Natandika eduuka ly’eddagala erya Genesis Drug Shop ku kizinga kya Bwondha era bwe lyatandika okukola obulungi ne nneewola okuva mu banka ne ntandikawo amaduuka amalala abiri e Nango n’eddala mu kabuga k’e Malongo.\nl Mu kitundu kino era waaliwo ekizibu ky’okusula naddala eri abavubi n’abasuubuzi abaggyanga okusuubula ne balekebwa amaato era wano nazimba wooteeri ya Shebene Guesthouse mu 2008 ku bizinga bya Bwondha ate oluvannyuma ne nzimba Nabumali Guesthouse e Mbale.\nl Mu ngeri y’emu nayagala nnyo okuyamba abantu okwejja mu bwavu era wano nayambako abantu okutandikawo ebibiina by’obwegassi (Malongo Integrated SACCOs) nga ntandika n’abasomesa bange era nga twatandika na 700,000/- okutereka nga buli musomesa yaterekanga wakati wa 10,000/- ne 25,000/- ne bamemba 15 olwo ne tubawola ku magoba ga 3 ku 100.\nl Ku nkomerero ya 2012, twalina ba memba 100 nga tuterese okutuuka ku bukadde 98 olwo ne tutandika okuggulawo amatabi e Magamaga n’e Iganga nga mu kiseera ettabi lya Iganga lirina bamemba 2,300 era nga tuguze ebintu eby’enjawulo ng’ettaka, mmotoka ezitambuza ssente, tugaba pikipiki ku bbanja n’ebirala. l Mu 2012 nayingira omulimu gwa leediyo ne nzigulawo Safari Fm mu kabuga k’e Mayuge kyokka eno yansala kubanga tevaamu ssente nga bwe nasuubira.


Bukedde Online - Engeri omuyaga gwa Bobi Wine gye gukyusizza akalulu\nOBUWANGUZI bwa Ezati Kassiano Wadri bwongedde okulaga nti kati Bobi Wine atandise okuseeseetula Dr. Kiiza Besigye okuva mu kifo ky’aluddemu ekyokubeera Munnabyabufuzi asinga ettutumu n’amaanyi ku ludda oluvuganya.\nBesigye (ku kkono) ne Lukwago mu lukuhhaana lwa bannamawulire ku Lwokuna.\nAbamu ku Bannabyafuzi ab’oludda oluvuganya baategeezezza Bukedde nti lino ssomo lye nnyini Bobi Wine ly’awadde Besigye okumulaga nti ekiseera kye eky’okukulembereza ekisinde eky’okukyusa gavumenti kyaggwaako dda, kye kiseera annyuke, Bobi Wine akwata enkasi kubanga alaze Bannayuganda nti asobola.\nBino biddiridde Bobi Wine okutuusa Wadri ku buwanguzi mu akalulu mu kalulu ak’okujjuza ekifo ekyali eky’omugenzi Col. Ibrahim Abiriga eyatemulwa nga June 8, 2018.\nEkifo kya Abiriga aba NRM ne FDC baabadde bakyagala nnyo ddala era baataddemu ssente n’obudde kyokka Bobi Wine eyaakayingira ebyobufuzi yabakomezza ku munaabo.\nWadri yalangiriddwa ku buwanguzi nga yawangudde n’obululu 6,421 n’addirira Nusura Tiperu owa NRM n’obululu 4,798, Robert Ejiku atalina kibiina n’akwata ekyokusatu n’obululu 2,694, Musema Bruce owa FDC yakutte kyakuna n’obululu 1,369.\nAbalala ye Atima Jackson (835), Sunday Angudia (196), Jafar Alekua (38), Simon Avutia (32), Alfred Nyakuni (30), Madira Kennedy (26), Bavuga Safi (19) ne Elton Nyero (18). Guno mulundi gwa kusatu nga Bobi Wine awa Besigye ne NRM essomo ng’ogwasooka gwali mu kalulu ka Kyaddondo East ye yennyini (Bobi Wine) ke yawangula n’addamu n’abamegga e Bugiri nga kati abasiimuulizzaako ettoomi mu Arua Munisipaali.\nEbyavudde mu kalulu biraga nti ku maanyi gonna Dr. Besigye n’aba FDC abali mu nkambi ya Pulezidenti Patrick Amuriat Oboi ge baataddemu, baasobodde kukwata kifo kya kuna so nga FDC erina obuwanguzi bwa maanyi nnyo mu Arua n’ekitundu kya West Nile.\nMu kwewandiisa kw’abanaavuganya mu kalulu ka Arua okwaliwo nga 19 ne 20 July 2018, Wadri yali tasuubirwa kukwata wadde ekifo eky’omukaaga ku bantu 12 abeewandisa kubanga yali avudde mu Konsitityuwensi eya Terego gye yali akiikiridde emyaka 15 ng’abantu b’omu Arua Munisipaali bamutunuulidde nga nnakigwanyizi.\nAbantu abaali basuubirwa okuwangula ye Bruce Musema owa FDC, oba Tiperu oba Robert Ejiku naye ssi Wadri, wabula kasita Bobi Wine yalangirira nti ali ku Wadri, ebintu byakyuka naddala olw’abamu ku b’oludda oluvuganya omuli n’aba FDC okuva ku Musema ne badda ku Wadri nga bagamba nti bbo bagenda na Bobi Wine w’asonze kubanga y’aliko ng’enjogera y’ennaku zino, nti Besigye ekiseera kye kyaggwaako.\nNg’ebula wiiki emu okutuuka ku kulonda, obubonero bwatandika okweyoleka nti Wadri y’alina enkizo ku beesimbyewo abalala bonna okuwangula akalulu nga kino kyava ku ngeri ebikonge mu FDC, DP n’ebibiina ebirala bye baali beegasse ku Bobi Wine wansi wa Kampeyini eyatuumiddwa Peoples’ Power eyeeyambisibwa mu kuwangula akalulu ak’e Bugiri Munisipaali gye yameggera aba NRM ne FDC.\nAkalulu ka Arua kaabadde ak’obunkenke naddala oluvannyuma lw’okuttibwa kwa Yassim Kawuma n’okukwatibwa kw’abantu abasoba mu 40 okwabadde n’ababaka ba Palamenti bana; Kyagulanyi Sentamu ‘Bobi Wine’, Francis Zaake, Paul Mwiru, Gerald Karuhanga n’abantu abalala abasoba mu 40 okuli n’eyali omubaka wa Makindye East, Michael Mabikke.\nWadri yakawangulidde mu kkomera gye yaggaliddwa oluvannyuma lw’okukwatibwa ku Mmande ng’ebula olunaku lumu okulonda okubaawo ku Lwokusatu nga August 15, 2018 era waabaddewo okutya nti ayinza obutalangirirwa, kyokka akulira ebyokulonda mu Arua, Ruth Ococ Angom yalangiridde Wadri ku ssaawa nga zigenda mu 4:00 mu maaso nga ssentebe w’akakiiko k’Ebyokulonda, Omulamuzi Simon Byabakama.\nObuwanguzi bwa Wadri bwalese bunnyogozza nnyo enkambi ya NRM ate bbo aba FDC nga beemagazza.\nSsaabawandiisi wa NRM, Justine Lumumba yategeezezza mu lukuhhaana lwa bannamawulire eggulo nti Wadri yabawangudde lwa njawukana mu NRM n’effujjo eryakoleddwa ab’oludda oluvuganya.\nOkwawukanako nga bwe gwali e Bugiri aba FDC lwe baaweereza obubaka obuyozaayoza Asuman Basalirwa, ku luno aba FDC bakyalemeddwa okuyozaayoza Wadri wadde nga y’omu ku baatandika ekibiina kino era abadde mukulembeze okutuuka lwe yeewaggudde n’avuganya Musema eyabadde ne bendera ya FDC.\nWalter Lubega Mukaku owa DP wabula nga yawagidde Wadri era nga yasimatukidde watono okukwatibwa mu Arua yategeezezza nti obuwanguzi Wadri bw’atuuseeko si bubwe oba oludda oluvuganya wabula bwa Bannayuganda abafungizza okulwanyisa obwannakyemalira bwa gavumenti eriko.\nMukaku eyavugananyaako ku bwa Pulezidenti, yategeezezza nti bbo aba Wadri tebatunuulidde njawukana ezaabaddewo mu kampeyini wabula bali ku kifaananyi ekigazi eky’okwegatta okulwanyisa obwannakyemalira.\nOmubaka Francis Gonahasa nga wa FDC kyokka nga yawagidde Wadri yategeezezza nti ebyabade mu Arua bisaana okubeera ekyokuyiga eri ebibiina byonna naddala ku ludda oluvuganya okwetereeza ddala mu demukulaase waabyo ow’omunda.\nWabula Salaamu Musumba, omu ku bakulembeze ba FDC nga yabadde ku Musema yalumbye Bobi Wine nti ebyobufuzi bye eby’okutabulatabula n’okutaataaganya abalala tebirina lugendo mu by’obufuzi bya Uganda.\nDr. Kiiza Besigye,


Enjala mu Uganda evudde ku sipiidi Bannayuganda...\nBaatandika okukizimba ne bayiwa enkokoto ku ludda olumu olw’omusingi wabula ku Lwokutaano baabadde bakedde okuyikuula ku ludda olulala bongere okuzimba ng’oludda lwe basima luliko kabuyonjo ey’ekinnya ettaka ne libumbulukuka ne libuutikira abaabadde wansi.\nLyabumbulukuse ku saawa nga 3:00 ez’enkya kyokka wezaaweredde saawa 6:00 mu ttuntu nga baakaggyayo omulambo gumu ogw’omusajja eyabadde ategeerekese nga Henry Kizza kyokka ng’erinnya likyatankanibwa.\nPoliisi weyajjidde yaggyeyo omusajja ne bamuteeka mu ambyulensi okumutwala e Mulago era okusinziira ku Michael Ssebbanja eyabadde avuga ambyulensi, webaamutuusirizza e Mulago ng’akutuse omugongo yabadde tasobola kuyimirira wadde okutuula.\nPoliisi yategeezezza nti kkamera ezaabadde ku kifo nga zikwata ebifaananyi, abakozi baaziggyewo ne kompyuta okwabadde ebifaananyi baagenze okuzituukako ng’ebifaananyi babisanguddemu. Nannyini kizimbe yabadde tannaba kutegeerekeka.


Bukedde Online - Mwenenye mufune bye musaba\nAb'e Ssimba bafunye kigo oluvannyuma lw'emyaka...\nAbakulembeze b'Abalokole basisinkanye Katikkiro...\nAbakristaayo bakubiriziddwa okwekwata Katonda n'okwenenya olwo lwe banaafuna bye basaba\nAbakristu nga batunda ettooke n'embuzi mu katale k'amakungula\nAbakristaayo bakubiriziddwa okwekwata Katonda bamukkirize atuule mu bo bwe baba baagala abawe ebyetaago byabwe.\n"Obugagga obw'ensibo Katonda abugaba ssinga naawe omwewa n'okola by'ayagala ate mu kiseera ekituufu. Tayiwa ate bw'akuwa kirungi okusigala nga tomulekulidde," bwatyo omusuubuzi Steven Kalanzi Katabaazi bwe yagambye.\nYabadde abuulira mu kusaba okwabaddemu n'okutongoza amakungula mu kkanisa y'omutukuvu Stephen e Kabowa ku Ssande.\nOmusuubuzi Steven Kalanzi eyabuulidde mu kusaba\nYabuulidde abagoberezi ku kyatuuka ku Yona Katonda bwe yamulonda okugenda aweereze e Ninive kyokka ye n'asalawo okugenda e Talusiisi mu masanyu ekyamuvaako abasuubuzi okumusuula mu nnyanja ekyennyanja ne kimumira.\nYayongeddeko nti, olw'okuba Yona yalina okukkiriza okwamutuusa ku kwenenya nga yaakatuuka mu lubuto lw'ekyennyanja era kyamutwala Katonda gye yali amutumye n'awona," bwatyo Katabaazi bwe yagambye.\nOmusumba w'ekkanisa James Lukyamuzi ne Steven Katabaazi n'omubuulizi Nneekambuuza nga basabira Ying. Godfrey Kasajja eyasoose okugula ebintu mu katale k'amakungula\nYasabye abantu okuyiga okwenenya, okuwanga abantu ekitiibwa buli omu mu kiti kye, ate n'okuyiga okuddizanga Katonda naye asobole okubaddiza.\nAmakungula ag'omwaka 2019/2020 gaatandise na maanyi ng’abantu nga bayita mu zooni zaabwe okuli Matayo, Lukka, Makko, Yokaana, Petero, Zooni y'ababeera ebweru wa Uganda n'eya Ssande School.\nOmubuulizi mu kkanisa y'omutukuvu Stephen e Kabowa, Nneekambuuza eyakiikiridde aba Diaspora nga awanjagira abantu okumuwagira.\nAbantu baawaddeyo okusooka amabaasa n'oluvannyuma ne batunda ebintu ebikalu ebyavuddemu obukadde obukunukkiriza 20 nga ku zino Katabaazi yasonzeeko obukadde butaano bwe yagulidde abantu bana ettooke n’enkoko buli omu.\nOmusumba atwala ekkanisa eno, James Lukyamuzi yagambye nti zooni zaakuddamu ate zikungule mu bitundu byazo ng’eyo gye bajja okuva badde mu kkanisa okulangirira omuwanguzi anaatwala engabo y'omwaka. Yalabudde zooni ez'enjawulo obuteeyibaala nti, kubanga Abakristaayo baabwe abali ebweru batandise na maanyi nga bandibamegga ne basitukira mu ngabo.\nOmusumba James Lukyamuzi,\nkkanisa y'omutukuvu Stephen e Kabowa


Bukedde Online - Kawanda ss eweereddwa omukisa okutegeka emizannyo gya UMEA\nRev. Abadde ateeberezebwa okuwambibwa azuuse nga mulamu\nBAYIZI n'abasomesa b'essomero lya Kawanda SS bali mu kwetegeka oluvannyuma lw'akakiiko akakulira emizannyo gya UMEA Solidarity games okubakakasa ku butegesi bw'empaka z'omwaka guno.\nHajji Twahir Kitezaala akulira akakiiko akaddukanya emizannyo gya UMEA egy'etabwamu amasomero agaddukanyizibwa ku musingi gw'obusiramu y'akakasizza Kawanda SS okutegeka empaka zino ku mukolo ogubadde ku ku ssomero n'ategeeza nti mu masomero amangi agasaba okutegeka empaka zino beekennenya ne balaba nga Kawanda yesinga ebisanyizo.\nEmpaka z'omwaka guno zigenda kutegekebwa ku mulamwa gw'okukuuma obutonde bw'ensi naddala okusimba emiti zakutandika nga April 9 olwo zikomekkerezebwe nga April 13 ng'amasomero gavuganya mu mizannyo egy'enjawulo mu bawala n'abalenzi okugyako okubaka okw'abawala bokka.\nEmizannyo emirala egigenda okuvuganyizibwamu kuliko; omupiira, basketball, handball, basket ball, tena w'okumeeza, badminton n'emirala era ng'amasomero agawera 45 ge gasuubirwa okwetaba mu mpaka z'omwaka guno okuva ku 32 agetaba mu z'omwaka oguwedde ezategekebwa Kasawo SS\nAb'e Mbale basabye Kiwanda ku kutumbula eby'obulambuzi mu nsozi z'e Bugisu


Bukedde Online - Ensonga 10 lwaki Nkurunziza yasimattuse okuwambibwa\nEnsonga 10 lwaki Nkurunziza yasimattuse okuwambibwa\nOmwana yazaalibwa talina w’afulumira\nAbaabadde bawambye Nkurunziza kati babasala...\nPULEZIDENTI Nkurunziza owa Burundi yakozesezza akakodyo ke wandiyise aka Milton Obote ake 99, okudda mu buyinza oluvannyuma lw’okumala ennaku bbiri ng’awambiddwa.\nBya AHMED KATEREGGA MUSAAZI\nObote bwe yakomawo mu buyinza mu 1980, oluvannyuma lwa Idi Amin okumuwamba mu January wa 1971, yawera: ku luno nkomywewo n’obukondyo 99.\nSo nga ne Obote yawambibwa agenze mu lukiiko lwa bakulembeze banne e Singapore. Ne Nkurunziza yabadde agenze Tanzania okusisinkana bakulembeze banne.\nEkyenjawulo nti Obote bwe baamuwamba ng’ali e Singapore teyasobola kweddiza buyinza mu bwangu nga Nkurunziza bw’akoze. Ate bwe yawambibwa ogw’okubiri mu 1985, era teyasobola kukozesa kakodyo ke ka 99.\nWabula akakodyo kano kaayamba Arap Moi owa Kenya mu 1982 lwe yawambibwa okumala olunaku lumu n’akomawo. Yayogera eri eggwanga ku ttivvi nga yeekulisa okuyita ku lugwanyu nga n’ebiyengeyenge bimuli mu maaso.\nAte Dr. Kenneth Kaunda owa Zambia, naye eyali awambiddwa mu 1989 okumala essaawa munaana, bwe yaddako n’asssaawo okusaba kw’eggwanga lyonna okwebaza Katonda okumuzza mu ntebe.\nNe Nkurunziza, akakodyo ke 99 kaamukoledde bwe yazze ku ntebe oluvannyuma lwa Maj. Gen. Godefroid Niyombare eyabadde amuwambye ate okuwanika.\nEggulo, Nkurunziza eyabadde amaze okufuna obubudamu e Tanzania, yazzeeyo eka.\nKiki ekyanafuyizza abajaasi abaabade baakakwata obuyinza?\n1. Abatunuulizi b’ebyobufuzi bawadde ensonga nyingi naye ekikulu nti Nkurunziza, eyali omuyeekera ate nga mubuulizi wa njiri, abadde tannasangukira ddala mu mitima gy’Abarundi. Y’omu ku batono abaalondebwa mu kalulu k’amazima. Omulala yali Melchior Ndadaye, gwe baatemula nga yaakawangula akalulu mu 1993.\n2. Ate ababadde bamukyaye, babadde tebawagira kukozesa lyanyi kumuggyako kubanga kibadde kijja kuzza okuyiwa omusaayi okubaddewo e Burundi okuva mu 1993.\n3. Ekirala, Nkurunziza ava mu gwanga ly’Abahutu abasinga obungi kyokka nga baamala ebyasa n’ebyasa nga bafugibwa Abatuusi. Abahutu abatakkaanya naye bagira ne beekuba mu kifuba. Wadde ne genero eyabadde awambye naye Muhutu era yali muduumizi w’amagye kyokka tewali bukakafu nti abadde anaakuuma emirembe.\n4. Genero ono alinga Gen. Sejusa (Tinyefuza) owa Uganda. Yali akulira ekitongole ekikessi n’agobwa mu February nga Pulezidenti amulanga kumulemesa aleme kwesimbawo kisanja kyakusatu.\n5. Genero eyawambye yafunye ekizibu kubanga amaanyi ge gabadde gakendedde mu magye ng’asigazzaayo bwe baazirunda. Bwe yawambye yafunye abajaasi batono abamwegattako.\nOmubaka Betty Nambooze (DP/Mukono Municipality) agamba nti awagira Nkurunziza okudda kubanga ofunda ne nnakyemalira agenda mu kalulu nga Nkurunziza okusinga akozesa eryanyi. Kubanga mu Uganda, Amin yawamba Obote ne tujaganya nga tetumanyi nti Amin aliba mubi okusinga Obote. Obote yali mubi kyokka ng’akkiriza akalulu ate ye Amin ng’akozesa magye.\n6. Maj. Gen. Niyombare yakozesezza leediyo ne ttivvi z’obwannannyini okwerangirira ku Lwokusatu, ate amagye g’eggwanga agakyali amawulize eri Nkurunziza ne gakozesa leediyo ne ttivvi za Gavumenti okulaga nti Nkurunziza akyali mu ntebe.\n7. Niyombare yakozesezza omukisa gw’abooludda oluvuganya, abaabadde balinze omukisa ogwo, ne badda ku nguudo ne bazina okufaanana nga bwe gwali wano mu 1971 ne 1985 nga Amin ne Okello Lutwa bagobye Obote.\nObote yagezaako nnyo okukomawo mu 1971 n’alemesebwa Jomo Kenyatta owa Kenya eyamugaana okubuusa ennyonyi ku kisaawe e Nairobi n’okuyita ku ttaka adde mu Uganda. Kwe kukuwang’angukira e Tanzania okumala emyaka mwenda.\nCol. John Baptist Bagaza yawamba Michel Micombero owa Burundi mu 1976. Ate naye n’awambibwa mu 1987, yafuba nnyo okudda eka n’alemesebwa n’asibira mu Uganda.\n8. Newankubadde waliwo amawanga asatu agoomuliraano agagambibwa obutaagala Nkurunziza nga gagamba nti ali mu nkwawa za Jakaya Kikwete owa Tanzania, abatayagala buvanjuba bwa Afirika kwegatta mangu bukole ensi emu, naye teri ggwanga lyesowoddeyo kuwangira nkyukakyuka.\nOmumyuka wa ssentebe wa NRM atwala obuvanjuba Capt. Mukula yagambye nti Uganda ne bw’eba erina obutakkaanya ne Nkurunziza, teyinza kumuvaamu kubanga yewaayo n’asindika amagye agakuuma eddembe e Somalia n’aga Uganda.\n9. Ate Pulezidenti Paul Kagame owa Rwanda naye agambibwa okwagala ekisanja ekyokusatu talina bw’awagira mu lwatu balemesa Nkurunziza kisanja kyakusatu.\n10. Mu ngeri y’emu ne Museveni asuubirwa okusaba ekisanja ekirala mu 2016 tayinza kuwagira kuwamba Nkurunziza ng’abamuggyako basinziira ku kya kusaba kisanja kirala.\nNaye nga bwe bagambna nti ebiddawo tebyenkankana, ne Nkurunziza asigadde anyiga biwundu. Wadde yasoose kuwera nti okulonda kujja kugenda mu maaso, kati obubonero bulaga nti kujja kwongezebwayo.


Bible Verses On The Topic: നമ്പർ ൮ -> കണക്ക് അടയാളങ്ങൾ\n൧ കൊരിന്ത്യർ 6:9-11\n N'oluggya oluli ebweru wa yeekaalu luleke ebweru, so tolugera; kubanga lwaweebwa ab'amawanga: n'ekibuga ekitukuvu balikirinnyiririra emyezi amakumi ana mu ebiri. Nange ndibawa abajulirwa bange babiri, era baliragulira ennaku lukumi mu bibiri mu nkaaga, nga bambadde ebibukutu.\nEra omusajja oba omukazi asamira omuzimu, oba omulogo, talemanga kuttibwa; banaabakubanga amayinja: omusaayi gwabwe gunaabanga ku bo.\n Tewalabikanga gy'oli muntu yenna ayisa mu muliro mutabani we oba muwala we, newakubadde akola eby'obufumu, newakubadde alaguza ebire; newakubadde omulogo, newakubadde omuganga, newakubadde omusawo, newakubadde asamira omuzimu, newakubadde emmandwa, newakubadde abuuza abafu. Kubanga buli akola ebyo wa muzizo eri Mukama: era olw'emizizo egyo Mukama Katonda wo kyava abagoba mu maaso go.\n൨ രാജാക്കൻ‌മാർ 21:6\nN'ayisa mu muliro mutabani we, n'akola eby'obufumu n'aba n'eby'obulogo, n'agendanga eri abo abaliko emizimu n'abalogo: n'akola obubi bungi mu maaso ga Mukama okumusunguwaza.\nera ndiggyamu obulogo mu mukono gwo; so toliba na baganga nate;\nYimirira nno n'obusawo bwo n'obulogo bwo obwayinga obungi, obwakutengezzanga okuva mu buto bwo; oba nga mpozzi oliyinza okugasa, oba nga mpozzi oliyinza okusobola.\n Ne bamuwuliranga, kubanga ennaku nnyingi yabawuniikirizanga n'okuloga kwe. Naye bwe bakkiriza Firipo ng'abuulira enjiri ey'obwakabaka bwa Katonda n'erinnya lya Yesu Kristo, ne babatizibwa abasajja n'abakazi. Era ne Simooni yennyini n'akkiriza: bwe yamala okubatizibwa n'abeeranga wamu ne Firipo; bwe yalabanga eby'amagero n'obubonero obunene obwakolebwanga ne yeewuunya. Awo abatume abaali mu Yerusaalemi bwe baawulira nga e Samaliya bakkirizza ekigambo kya Katonda, ne babatumira Peetero ne Yokaana. Nabo bwe baatuuka ne babasabira okuweebwa Omwoyo Omutukuvu: kubanga yali tannaba kubakkako n'omu ku bo: naye baabatizibwa bubatizibwa okuyingira mu linnya lya Mukama waffe Yesu. Awo ne babassaako emikono, ne baweebwa Omwoyo Omutukuvu. Naye Simooni bwe yalaba ng'olw'okussibwako emikono gy'abatume baaweebwa Omwoyo Omutukuvu, n'abaleetera effeeza ng'agamba nti Mumpe nange obuyinza buno buli gwe nnassangako emikono aweebwenga Omwoyo Omutukuvu. Naye Peetero n'amugamba nti Effeeza yo ezikirire naawe, kubanga olowoozezza okufuna ekirabo kya Katonda n'ebintu. Tolina mugabo newakubadde okugabana mu kigambo kino: kubanga omutima gwo si mugolokofu mu maaso ga Katonda. Kale weenenye obubi bwo obwo, osabe Mukama waffe, mpozzi olisonyiyibwa ekirowoozo eky'omu mutima gwo. Kubanga nkulaba oli mu mususa ogukaawa ne mu nvuba y'obubi. Simooni n'addamu n'agamba nti Munsabire mmwe eri Mukama ebigambo ebyo bye mwogedde bireme okumbaako n'ekimu.\n Katonda n'ayogera nti, Ensi ereete ekirina obulamu mu ngeri yaakyo, ente, n'ekyewalula, n'ensolo y'ensi mu ngeri yaayo: bwe kityo bwe kyali. Katonda n'akola ensolo y'ensi mu ngeri yaazo, n'ente mu ngeri yaazo, na buli ekyewalula ku nsi mu ngeri yaakyo: Katonda n'akiraba nga kirungi. Katonda n'ayogera nti, Tukole omuntu mu ngeri yaffe, mu kifaananyi kyaffe: bafugenga eby'omu nnyanja n'ebibuuka waggulu, n'ente, n'ensi yonna, na buli ekyewalula ku nsi. Katonda n'atonda omuntu mu ngeri ye, mu ngeri ya Katonda mwe yamutondera; omusajja n'omukazi bwe yabatonda. Katonda n'abawa omukisa, Katonda n'abagamba nti, Mweyongerenga, mwalenga, mujjuze ensi, mugirye: mufugenga eby'omu nnyanja, n'ebibuuka waggulu, na buli ekirina obulamu ekitambula ku nsi. Katonda n'ayogera nti, Laba, mbawadde omuddo gwonna ogubala ensigo, oguli ku nsi yonna, na buli muti ogulimu, ekibala ky'omuti ogubala ensigo eri mmwe; gunaabanga mmere. n'eri buli ensolo ey'oku nsi, na buli ekibuuka waggulu, na buli ekyewalula ku nsi, ekirimu omukka omulamu, ngiwadde omuddo gwonna omubisi okubeeranga emmere: bwe kityo bwe kyali. Katonda n'alaba buli ky'akoze; era, laba, nga kirungi. Ne buba akawungeezi ne buba enkya, olwo lwe lunaku olw'omukaaga.\nOba temumanyi ng'abatali batuukirivu tebalisikira bwakabaka bwa Katonda? Temulimbibwanga: newakubadde abakaba, newakubadde abasinza ebifaananyi, newakubadde abenzi, newakubadde abafuuka abakazi, newakubadde abalya ebisiyaga,\nOyo si ye musana, wabula okutegeeza eby'omusana.\n ne mu maaso g'entebe ng'ennyanja ey'endabirwamu, efaanana nga kulusitalo; ne wakati w'entebe n'okwetooloola entebe ebiramu bina ebijjudde amaaso mu bwenyi n'ennyuma. N'ekiramu eky'olubereberye kyali kifaanana ng'empologoma, n'ekiramu eky'okubiri, ng'ennyana, n'ekiramu eky'okusatu kyalina amaaso ng'ag'omuntu, n'ekiramu eky'okuna kyali kifaanana ng'empungu ebuuka. N'ebiramu ebina, nga birina buli kimu ebiwaawaatiro mukaaga, bijjudde amaaso enjuyi zonna ne munda: so tebiriiko kuwummula emisana n'ekiro nga byogera nti Omutukuvu, Omutukuvu, Omutukuvu, Mukama Katonda Omuyinza w'ebintu byonna, eyabaawo era abaawo era ajja okubaawo.\nnange obulabe nnaabuteekanga wakati wo n'omukazi, era ne wakati w'ezzadde lyo n'ezzadde ly'omukazi: (ezzadde ly'omukazi) lirikubetenta omutwe, naawe oliribetenta ekisinziiro.\nn'eweebwa akamwa akoogera ebikulu n'obuvvoozi; n'eweebwa obuyinza okumala emyezi amakumi ana mu ebiri.\nFalaawo naye nalyoka ayita abagezi n’abalogo: era nabo abasawo Abamisiri ne bakola bwe batyo n’amagezi gaabwe ag’ekyama.


AMAGEZI GALINA KUSALIBWA OKUFUNIRA ABAKYALA BANO EMIRIMU EGYOBUGUNJUFU MUMPISA EZEBUGANDA\nABAKAZI abeegattira ku kibiina ekikumaakuma bamalaaya ekya Alliance of Women Advocating for Change (AWAC) basisinkanye okukubaganya ebirowoozo ku bwe ngeri bayinza okwerinda akawuka ka siriimu n’okwekulaakulanya.\nBano abaabadde abanyiikaavu olw’engeri abakumaddembe gye babakwatamu mu ngeri ebatyoboola ate ne batabaganya kubaako gwe batuma ARV zaabwe nga bali mu makomera.\nAbamu ku bakungu ab'etaba mu lukungaana lw'abakyala.\nOmu ku bo, Shillah Natenda annyonnyola:\n“Poliisi etusanga gye tukolera n’etuyoola naye engeri gye batukwatamu okututeeka ku kabangali yennyamiza. Bakusikaasikanya ne bakukwata ng’amagulu bagagadde! Ate bwe tubatuukirira ku nsonga ezitali zimu tebatuwuliriza kuba e bw’oba ogenzeeyo nga waliwo akutuusizsaako ogw’obuliisamaanyi , balwawo okukukolako.\nKino kituyisa bubi kuba ababeera batutuusizzaako obuzibu buno oluusi tebakozesa kondomu ne bateeka obulamu bwaffe mu katyabaga k’okufuna siriimu, embuto n’obulwadde obulala.\nAbali ku ddagala bwe babaggalira nga balivaako kubanga tebalina ngeri gye bayinza kulifuna.” Munnamateeka, Eria Nawenuwe owa Alliance for Key Population Advocacy agamba nti bamalaaya balekebwa nnyo emabega mu nteekateeka y’ebyobulamu, okwerinda n’eddembe ly’obuntu,ekiteeka obulamu bwabwe mu katyabaga k’okusiigibwa n’okusaasaanya akawuka ka mukenenya.\nEra bwe baba ku bunkenke n’okwekweka nga bakola obwamalaaya, nga Poliisi ebayigga, kibabeerera kizibu okwekuuma era tebasobola kukozesa bulungi bupiira, abalina akawuka bava ku ddagala lyabwe ate ne lye bayinza okukozesa okwekuuma erya “PREP” baba tebasobola kulifuna.\nBabawadde amagezi okubuulirangako bannaabwe be bamira nabo eddagala nga bali mu kkomera abasobola okubaleetera eddagala lyabwe gye baba babasibidde baleme kulivaako kubanga kyabulabe eri obulamu bwabwe.\nYe Racheal Rongola okuva mu kitongole kya UNFPA agamba nti mu kunoonyereza kwe baakola baakizuula ng’abavubuka bangi abeenyigira mu bwamalaaya era ng’ekisinga okwennyamiza be bawala abato abayingira omulimu guno abali wansi w’emyaka 18.\nAbaana bafuna okusoomoozebwa okw’enjawulo kuba tebalina bikozesebwa, abamu tebalina bazadde n’obuzibu obulala, kyokka bwe babeera mu mulimu guno, olw’okuba baba bato, tebafuna mukisa kwesalirawo kwekuuma nga batuuse mu kikolwa.\nRacheal Rongola okuva mu kitongole kya UNFPA agamba nti mu kunoonyereza kwe baakola baakizuula ng’abavubuka bangi ab’enyigira mu mulimu gw’okutunda akaboozi era ng’ekisinga okwenyamiza b’ebawala abato abayingira omulimu guno , omuli abali wansi w’emyaka 18 naddala abali wansi w’emyaka 9, 10 ne 17 .\nAbaana bafuna okusomoozebwa okwenjawulo kuba tebalina bikozesebwa, abamu tebalina bazadde n'obuzibu obulala. Kyokka bwe babeera mu mulimu guno, olw’okuba babeera bato, tebafuna mukisa kwesalirawo kwekuuma nga batuuse mu kikolwa ekibateeka mu bulabe bw’okufuna akawuka .\nAgamba nti ku bano 40 ku 100 baazuulibwa okuba nga tebakozesa kondomu naddala nga bali ne bakasitoma baabwe ab’olulango ate nga babasinga emyaka. Oluusi tebasobola kufuna kondomu n’ekirala ate bwe baba tebakozesezza kondomu, babasasula ssente nnyingi.\nOkunoonyereza kuno kwakolebwa mu bitundu bya Kampala, Kawempe, Makindye, Nakawa, Bwaise, Namayingo, Arua n’ebirala.\nKakati no olwobusungu obungi enyo obwabazadde wano e Buganda, abazadde abamu kyebavudde betwalira amateeka mungalo zaabwe eri abasajja abatawanya abaana abato abalabika nga nabo abaana bano betunda.\nDr. Karusa Kiragu-Gikonyo atwala ekitongole kya UNAIDS akunga abakyala okukubiriza abasajja be babeera nabo okwettanira okukomolebwa kubanga naba baganyulwamu kuba omusajja bw’aba omukomole, abeera muyonjo ekibasobozesa okwerinda endwadde z’ekikaba naddala siriimu.\nDr. Karusa annyonnyola nti siriimu akyali kizibu kinene nnyo mu ggwanga wabula, abantu 84 ku buli 100 abalina akawuka bakimanyi nti bakalina ekitegeeza nti ebitundu16 ku 100 abalina akawuka ka bebatamanyi.\nCountry Director wa UNAIDS ng'alaga omukebe gw'eddagala lyomira ery'emyaka etaano. Ebifaananyi byonna bya RUTH NAZZIWA\nMu basajja ate nga be bakasitoma abakulu mu mulimu guno, abasajja abalina akawuka, 60 ku 100 bokka be bali ku ddagala kyokka ng’ekitundu ku bbo be bamira obulungi eddagala lyabwe.\nEkibiina kino mu Buganda kirina okutandiika okusaba governmenti welfare nga abatuuze abakadde bwebafuna welfare emitwalo 3 buli mwezi. Kubanga ba members bangi balina abaana ate nga nemirimu egyokukola egyobuntu bulamu oba egyobugunjufu okwebezaawo tegilabika.\nAbakyala mu Africa abeetunda nga omulimu gwaabwe\nBanakazadde bensi ya Buganda mu Africa Abakyala bano tebasaanidde kusigala mabega, nga munsi nyingi nyo Abakyala bangi nyo bakola emirimu awamu nabasajja gyebakola nebawa nomusolo mungi nyo ddala okuyimirizaawo abantu baabwe. Ate wano e Buganda, tuleme okwerabira nti abakazi mu parliamentary democracy wa Bungereza, baali tebakirizibwa nakamu okukuba akalulu. Balwana nyo okukafuna. Kikwasa ennaku nga abakyala mu Africa, abalina omukisa kakano okukuba akalulu, ate bali mumuzanyo gwakwetunda nakutekebwako abakungu ba governmenti buli bilwadde byonna ebyakawumpuli nga ebikulene byabagenge mu baibuli ya Isa Masiya! Kibi nyo. Abagenge bano mu baibuli bagenda nga bakuba ebidde (bells) abantu balamu babaviire mumakubo!\nSome one reading replies:\nSsembolo makes a point;\nGuuunoo omukuutuu guuukiiliizaa okeeweemuura era kyoova olaabaa bukkkedde baliinaa ssengaaa,era baaba bayaambaa gwee eyaatoomelwaa endiiga kuuba omukiiraa gwoo teeguyyiimaa.\nSsembolo ntegede kyogezaako okwewanamu. Naye no bano abakyala abakugu mumulimu guno kyoyogerako tekibagana kukola sente zaabwe mubuli ngeri zonna. Ensi ezaagwa edda eddalu okukola sente nga Ensi ya America, abakyala bano bakola sente nga tebakutte yadde kubasajja nga bano abakyala b'Africa bo bwebeyiya nebatuuka nokuyoola obulwadde obwabuli ngeri zonna mummwe ba Ssembolo! Mpozzi nga jjo juuzi abakyala bano nabo bwebaali bataamidde ono Minister wa NRM akumisa abantu ba Uganda empisa. Yabagaana okukola ebimansulo nokwelaga mu media video. Ate nga omusolo oguva mu mirimu nga gyinno ennaku zino governmenti nyingi munsi zonna zigweyunira.\nOkuva 1494 okutuuka 1910 ensi yonna yabonabona nobulwadde bwa Syphillis Abaganda bwebakazaako obulwadde bwa bazira. Gye myaka 449. Omukisa gwatuuka mu mwaka 1910/43 eddagala lyobulwadde bwabazira era nerikakasibwa okuwonya obulwadde buno. Abazira bano bafa bangi nyo nga agabatwaala mukugezaako okujanjjabibwa amanyi ago tebagalina. Nebasigala batyo nga bwebagenda balwaza nebanabwe bwebetenda nabo okuba abazira. Mbeera gwe Ssembolo nerinya eryo nandirekedawo okulikozesa bwosoma okubonabona okuli mubulwadde. Okwemetta obulwadde(kawumpuli) nga kyeyagalire ebiro bino mumalwaliro agali wano e Buganda, nakyo sikirungi nakamu.


Bukedde Online - Ani alya ssente za NAADS e Mubende kumpi kuzimalawo?\nYiino tulakita eneekuyamba okunoga ssente mu bulimi\nOmuwemba omupya gugguse\nENKOLA ya Naads mu ggobolola y’e Kasambya e Mubende etuuse okuvaako abalimi n’abakulembeze okutemagana amajambiya!\nSsentebe w’abalimi, Tumusiime (ku ddyo) ng’annyonnyola ssentebe wa Disitulikiti y’e Mubende, Kibuuka Amooti emivuyo egiri mu NAADS.\nAbalimi bakaayana olw’engeri NAADS gy’etambuzibwamu nga bagamba nti akwanaganya NAADS e Kasambya Aibah Muhumuza akwata bubi ensonga za NAADS.\nBagamba nti akuba nnyo enjawulo mu bintu by’agula mu NAADS ekivaako okubawa ebitali ku mutindo. Banokolayo ente n’embuzi ezigabwa, z’agula ku ssente entono kyokka ye n’alaga mu bitabo nti aziguze ku ssente nnyingi,.\nSsentebe w’ekibiina ky’abalimi mu ggombolola eno, Vincent Tumusiime yeemulugunya mu December wa 2001 nti abakulira eggombolola y’e Kasambya tebaalaga nsaasaanya ya ssente za NAADS obukadde 126 ezaabaweebwa mu mwaka 2010/2011.\nNti era bwe gwatuuka okuyisa bajeti y’omwaka gwa 2011/2012 eyali ebaliriddwa mu bukadde 111 okuva mu Gavumenti bo baalagako obukadde 88.\nTumusiime agamba nti abakulira eggombolola baakolagana n’omumyuka we, Janet Kalulu n’assa omukono ku bajeti y’omwaka gw’ebyensimbi ogwa 2011/2012, ekiraga nti baalina kye bakweka.\nEkibinja ky’abalimi ekirala kirumiriza omukwanaganya wa NAADS mu ggombolola, Aibah Muhumuza nti y’avuddeko ebizibu byonna e Kasambya. Bagamba nti bukya afuna mulimu guno mu 2007, agufunye ebibanja bingi mu njawulo gy’afuna mu bintu bya NAADS.\nNga July 12, eggombolola yategeka omukolo gw’okuyita mu bituukiddwaako enkola ya NAADS kyokka kata bammemba bakubagane ebikonde.\nAbalimi abawagira Muhumuza baaleese ekiteeso, Tumusiime agaanibwe okukubiriza olukiiko luno kubanga yagana okussa omukono ku bajeti.\nTumusiime n’abamuwagira baakombye kw’erima kuba ye ssentebe alina okukubiriza olukiiko luno. Okuyomba okwalubaddemu kwawalirizza RDC Patrick Kibuliku okuluddukamu ng’aswadde nnyo!\nEkizibu kya NAADS e Kasambya kiri ku ssentebe w’ekibiina ky’abalimi Vincent Tumusiime. Ayagala nnyo okulingiza mu bintu ebitamukwatako ng’ate si mukozi wa gavumenti. Tumusiime abadde n’ebiwandiiko by’ansaba omuli sitaatimenti ya bbanka, kye sisobola kukola.\nTumusiime munnabyabufuzi, akola ki ku bwassentebe bw’abalimi? Kiriko musango ki bwe mba ndudde ku mulimu, ffe abakugu tebamala gatukyusa!\nOkwewala endooliito zino, sijja kuzza buggya kontulakita yange okuggyako nga ng’enda mu kitongole kirala naye ekya NAADS, nkoye okuneneng’ana na buli omu.\nBwe twagaana okuwa ebintu bya NAADS eri amakampuni Tumusiime g’alinako akakwate ebizibu byange we byava.”\nTumusiime alumiriza omukungu wa NAADS ono n’abalala mu ggombolola okukozesa ensimbi z’abalimi mu bukyamu. Kyokka mu lukiiko olwayitiddwa, waliwo ekibinja ekimu ekyabadde kizze okuggya obwesige mu Tumusiime era aba kuwa kyanya omumyuka we Janet Kalulu okulukubiriza, omupango gwabadde guwedde!\nSinga teyabadde ssentebe wa disitulikiti y’e Mubende Kibuuka Amooti, okuwooyawooya enjuyi zombi osanga olukiiko terwandibaddeyo.\nKibuuka Amooti yagambye nti eggombolola eno y’emu ku zaasookamu NAADS mu Mubende era n’amagombolola agagenze gakutuka ku Kasambya okuli Kigando, Nabingola, gakola bulungi naye ekizingamizza NAADS e Kasambya kwe kuba nti teri bulambulukufu. Yabawadde omwezi gumu okwetereeza oba si ekyo waakusiba ssente za NAADS ezijja e Kasambya.\nOmukungu okuva ku ggwandiikiro lya NAADS, Samalie Namutebi Kizito yawanjagidde abaneneng’ana batuule bategeeragane. “Eggwandiikiro lya NAADS lyonna liteesa ku mmwe, Kaliisoliiso wa Gavumenti amaaso agatadde ku mmwe mwaba ki abataswala?,” bwe yabuuzizza.\nABALIMI BALAZE NAADS BW’EYINZA OKUTEREEZEBWA E KASAMBYA\nAba NAADS mu disitulikiti y’e Mubende baddemu okusomesa abakulembeze n’abalimi enkola eno bw’erina okutambuzibwa.\nEbyobufuzi biggyibwe mu nzirukanya y’enkola eno\nAbakwata ensimbi za NAADS babe ba mazima.\nOmukwanaganya wa NAADS akyusibwenga buli kiseera ekigere.\nOlukiiko oluliko luddemu okulondebwa bupya.\nENKAAYANA ZIRAZE EBITULI MU NAADS YONNA\nEnkola y’okufuna abantu abakwata ttenda okuleeta ebintu bangi bagikozesa okukoleramu bizinensi ezaabwe naddala abo abalina obuyinza obukikola ne bafuna amakampuni gaabwe okugabira abalimi ebintu.\nOluusi abalimi bategeeragana n’amakampuni ne babawaamu ssente entonotono mu kifo ky’ebintu.\nEnnonda y’abakulembeze b’abalimi etwala ssente nnyingi, okugeza okulonda kw’abalimi okusembyeyo e Kasambya kwatwala 1,870,000/-!\nMu kusooka bannabyafuzi baali bagobeddwa mu nkola ya NAADS wabula bakkirizibwa okwetabamu, ekintu kye bakozesa okusanyusa abantu babwe ababawagira.\nE Kasambya, ssentebe w’ekibiina ky’abalimi agaana atya okuteeka omukono ku kiwandiiko wabula abakulu ne bagenda mu maaso mu ngeri ey’okukukuta ne balagira omumyuka we ateekeko omukono?\nEbintu ebigabibwa tebiri ku mutindo nti abalimi n’abalunzi bawalirizibwa okukkiriza ebisolo n’ensimbi olw’okuba tebalina kyakukola?\nOkugeza oli bw’abeera waakufuna ente ya 800,000/-, abazigaba bategeeragana naye ne bamuwa 500,000/- eri ne balaga nti yafuna emitwalo 80!\nKuba essimu 0752628931 bw’oba olina ebizibu by’olaba mu NAADS ewammwe.\nSaddaaka otuukirize endagaano yo ne Allah


Bukedde Online - Abapoliisi balondodde emmotoka ya Kkampuni ya BIDCO ne babba bukadde\nOmuserikale awambye omusajja n'asaba mukazi...\nBalangidde poliisi okulemwa okukwata abatta...\nAbaserikale ba Poliisi basatu balondodde mmotoka ya kkampuni ya Bidco, ekola butto ne ssabbuuni, okuva e Kampala oluvannyuma ne babateeka ku mudumu gw’emmundu, e Naluvule ne ba babba obukadde bw’ensimbi 2.\nPaul Kangave, ayogerera Poliisi mu bitundu bya Savannah.\nOmwogezi wa Poliisi mu bbendobendo lya Savannah, ASP Paul Kangavve, yategeezezza Bukedde nti, abaabadde mu mmotoka ya BIDCO, ey’ekika kya Toyota Canter, nnamba UAM 846Q, baakubye enduulu oluvannyuma lw’okussibwa ku mudumu gw’emmundu, ekyaleetedde abatuuze abaliranyeewo nabo okutaayiza abazigu.\nKangavve yategeezezza nti, omuserikale waabwe ng’akolera ku Poliisi y’e Bweyogerere, ayitibwa detective Constable nnamba 36159 Ali Kubala, abatuuze baamutaayizza era ne bamukwata, ate banne ababiri be yabadde nabo, ne bassaako kakokola tondeka nnyuma.\n“Kubala tumulina ku Poliisi yaffe e Luweero, era nga tunoonya banne be yabadde nabo. Newankubadde akyagaanye okutubuulira banne be yabadde nabo, tulina essuubi nti, tujja kubafuna era bavunaanibwe,” Bw’atyo Kangavve bwe yagambye.\nMu kiseera ky’ekimu, Poliisi yasobodde okutaasa ssente obukadde obulala, 25, ababbi baalemeddwa okutwala olw’ensonga nti bwabadde mu seefu, ate nga yabalemye okusitula n’okugiggulawo.\nOkusinziira ku byakanoonyezebwaawo, abapoliisi bano, baabadde batambulira mu mmotoka ey’ekika kya Super Custom, wabula nga nnamba z’emmotoka eno, tezaategeerekese bulungi, okusinziira ku batuuze.\nGuno si gwe mulundi ogusoose ng’abaserikale ba Poliisi beenyigira mu bubbi.\nMu April, 2018, omupoliisi James Ogwal, okuva ku Poliisi y’e Kabalagala, yakwatibwa oluvannyuma lwa banne okumulokooma nti baali naye nga babba.\nOluvannyuma Ogwal, yasangibwa nga yeetugidde munda mu kaduukulu ka Poliisi y'oku luguudo lwa Mawanda.\nWaliwo abapoliisi abalala babiri nabo abanoonyerezebwako ku ntandikwa y’omwaka guno, nga bateeberezebwa okwenyigira mu bubbi obwali mu disitulikiti y’e Masindi, nga beeyambisa emmundu.\nBino we bijjidde nga eyali aduumira Poliisi mu bitundu bya Kampala Metropolitan South, ACP Siraje Bakaleke, akyanoonyerezebwako olw’ebigambibwa nti, ye n’abalala bana, banyaga ku bannansi ba Korea, ssente ezikunukkiriza mu kawumbi kamu n’ekitundu.\nBakaleke avunaanibwa n’abaserikale abalala okuli; George Kayongo, Patrick Ochen, ne Kenneth Zirintuusa.


Bukedde Online - Stabua Natooro yenkana n’abaana be\nStabua Natooro yenkana n’abaana be\nKojja Kitonsa ennyimba z’abayimbi agula za...\nOMUYIMBI Stabua Natooro (owookubiri ku kkono) alaze abaana be omukaaga kyokka abakulu oyinza okulowooza be bamuddako oba benkana naye.\nYagambye nti abaana ababiri bali ku yunivasite ate asembayo ali mu siniya eyookuna. Abaana bano yabalagidde ku kabaga ke yeebalizzaako Maj. Gen. Elly Kayanja ne mutoowe Flex Kabuye abaamugya e Masaka mu Kibinge ne bamuleeta e Kampala okuyimba.\nYabadde mu makaage e Ndejje - Zana ku lw’e Ntebe n’abategeeza by’afunye mu kuyimba okuli: ennyumba, okuweerera abaana n’ettutumu. Abalala abaabaddewo kwabaddeko omugagga Kirumira, Ragga Dee ne Dr. Hilderman. Awaka alinawo n’abaana b’abaganda be b’alabirira.\nYategeezezza nti buli ssente z’afuna azissa mu kulabirira famire ye. Gen. Kayanja ne Flex baayise mu buzibu bwe baasanga nga baleese Natooro e Kampala ng’abayimbi abasinga gye baamutwalanga okuyambibwa nga bamwesamba nti tajja kusobola kuyimba.\nStabua ye yayimba ennyimba nga Weebale Kusiima, Tujanjawaze, Kweraga n’endala


Temujja kukozesa mwana wange nga mbwa!! Mirundi ayanukudde aba NUP ku Mutabaniwe ey'abaabulidde - Watchdog Uganda\nOMUWABUZI w’omukulembeze we Ggwanga ku nsonga za mawulire Joseph Tamale Mirundi ayanukudde bannakibiina kya National Unity Platform NUP ababadde beefunyiridde okutwalaganya mutabaniwe Joseph Tamale Mirundi Junior, nga bamulanga okuboogerera ebisongovu, kyagamba nti tagenda kubaganya kumukozesa bamale bamusuule nga embwa etalina baayo.\nMirundi agamba nti omwana we mulenzi mugezi nnyo atasobola kukozesebwa bantu ba NUP abeenoonyeza ebyabwe, nti bano baali baagala afulumye amawulire ag’obulimba nti omukulembeze we Ggwanga afudde kye yali tayinza kukola.\n“Mumaze ebbanga nga mwagala okusuula omwana wange mu bizibu naye ekimuyambye kuba mugezi kati yabaabulidde mumukole kye mumukola nange nja kufa nammwe” Mirundi eyabadde omukambwe bwe yagambye.\nGye buvuddeko abamu ku bawagizi be kibiina kya NUP baavaayo ne bafulumya amawulire ag’obulimba agaali galaga nti omukulembeze we Ggwanga Yoweri Kaguta Museveni avudde mu bulamu bwe Nsi, era ne batanula okugasaasanya ku mikutu emigatta bantu, nga kigambibwa nti ne Mutabani wa Mirundi baagezaako okumusaba ag’ongereyo engeri gyalina abantu abangi abamugoberera ku mitimbagano, kyokka nagaana nga kino kyatabula abamu ku bbo ne batandika okumuvuma naye n’abambalira.\nOno yabategeeza nti tasobola kugenda mu maaso na kufulumya mawulire gaabulimba kubanga yali akimanyidde ddala nti Museveni akyali mulamu tteke.\nWano okuyombagana we kwatandikira era naye naabaddamu ku mikutu era naanenya akakundi mu kibiina kya NUP akali emabega w’okukola bye yayita ebigenda okusuula ekibiina saako n’omukulembeze waakyo Robert Kyagulanyi Sentamu.\nOmukulembeze we Ggwanga Yoweri Kaguta Museveni wiiki ewedde yavaayo naalagira abakuuma ddembe saako ne bambega ba Poliisi okukwata saako n’okuvunaana buli muntu yenna eyali yefunyiridde okutambuza amawulire ag’obulimba era nga bwe lutuukidde olwaleero nga abantu abasoba mu 10 bali mabega wa mitayimbwa.\nOFWONO OPONDO: Tribute to the Flamboyant, Maverick, and sly Aggrey Siryoyi Awori


Bukedde Online - Nja kugoba abaserikale aboolugambo - Kayihura\nNja kugoba abaserikale aboolugambo - Kayihura\nNasoose kusikattira okukkiriza okugattibwa - Omubaka\nAbadde apanga olukwe okutta mukazi we poli...\nGen. Kayihura ng’awuliriza omwogezi wa poliisi, Emilian Kayima eyabaddeko ne by’amunnyonnyola.\nOMUDUUMUZI wa poliisi mu ggwanga, Gen. Kale Kayihura ayisizza ekiragiro ekikugira abaserikale ababotola n’okusomola ebyama bya poliisi n’okuwa amawulire eri ebitongole byokwerinda ebirala nga tamanyi.\nMu kiwandiiko ekyafulumiziddwa poliisi nga February 21, 2017 nga kiriko omukono gwa Gen. Kayihura, yalabudde abaserikale okukomya okwekobaana ne bayitibwa ebitongole byokwerinda ebirala ne babotola ebyama bya poliisi nga tebafunye lukusa ky’agamba nti kuno kuba kumuyisaamu maaso ng’omuduumizi wa poliisi n’abakulira ebitongole eby’enjawulo mu poliisi yonna.\n“Kizuuliddwa nti waliwo abaserikale abeekobaana ku lwabwe oba nga bayitiddwa ebitongole byokwerinda ebirala okubaako bye bannyonnyola kyokka ne bava ku mulamwa ne babotola ebyama bya poliisi nga tebafunye lukusa okuva mu bakulira poliisi yonna era abakikola mujja kukangavvulwa,” Gen. Kayihura bwe yalabudde. Kayihura okuvaayo kiddiridde okufuna amawulire nga bwe waliwo abaserikale abamu abeekobaana ne beetwala mu bitongole byokwerinda ebirala ne boogera ebyama n’ebintu poliisi by’egenda okukolako ng’okunoonyereza ku misango n’ebikwata ku bukessi.\nYagambye nti abaserikale bonna balina okuteeka mu nkola ebirayiro bye baakuba nga bayingira poliisi n’ebyo bye beeyama okukuuma ebyama kuba akola kino aba amenya amateeka agafuga omuserikale.\nYategeezezza nti omuserikale yenna anaagenda mu maaso n’okumenya ebiragiro by’abawadde waakukangavvula era n’alagira ababadde beenyigira mu bikolwa bino okubikomya bunnambiro. Yalagidde badayirekita bonna, abakulira ebitongole, n’abaduumizi ku madaala ag’enjawulo mu poliisi okulaba ng’ekiragiro kye yawadde kiteekebwa mu nkola.\nSsekiboobo atongozza enteekateeka z'amatikkira\nFamire bagiwadde obutwa, omu afiiriddewo\nFamire y''abantu 7 bagiwadde obutwa